JOVANOVIĆ: Ambulanta u Milke Protić bila predizborno obećanje\nPočetak/Politika/JOVANOVIĆ: Ambulanta u Milke Protić bila predizborno obećanje\nNiške Vesti24. juna 2016.\nU Narodnom pokretu Srbije podsećaju da ambulanta u naselju Milka Protić i dalje ne radi, uprkos obećanjima gradskih čelnika da će nakon rekonstrukcije zgrade biti otvorena. Kako smatraju, to je bio deo predizborne kampanje.\n„Govorili smo ranije, a i vreme je pokazalo da je demontažom ambulante u naselju Milka Protić napravljena ambulanta u Čokotu. Gradski čelnici su u vreme izborne kampanje obećavali svašta, a između ostalog i ambulantu, međutim sve se završilo na obećanjima“, kaže Branislav Jovanović, predsednik niškog odbora Narodnog pokreta Srbije.\nOn kaže da su i pored obećanja direktora niškog Doma zdravlja stanovnici ovog naselja ipak ostali bez osnovne zdravstvene zaštite.\n„Prošlo je skoro tri meseca i do današnjeg dana ništa nije urađeno. Optuživali su nas da se ovde radi o politikanstvu, ali toga nije bilo kao što vidite. Ovde se radi o neodgovornosti vlasti prema građanima koji su ostali uskraćeni za najosnovnije stvari, a sve zarad nečije političke promocije u izbornoj kampanji i kako bi se hvalili da su otvorili novu ambulantu u drugom mestu“, zaključuje Jovanović.\nOn podseća da je u vreme prethodne lokalne vlasti u Nišu sagrađeno pet novih ambulanti, u Majakovskog, zatim u naselju Branko Bjegović, u Niškoj Banjii i drugim delovima grada.\nJovanović podseća da je Dom zdravlja u Banji sagrađen u mandatu prethodne vlasti\nambulanta Branislav Jovanović Narodni pokret Srbije naselje Milka Protić NPS predizborna obećanja\nJOVANOVIĆ: Za škole nemate, a za „jeftine“ stanove i tajkune imate?


Mnogo očekujem od naredne sezone, sanjam Rio // FED cup i DAVIS cup // Teniski Savez Srbije\n„Prvi put nakon tri godine u kontinuitetu sam odigrala šest turnira i jako sam zadovoljna. Uspela sam da izvučem maksimum u ovom trenutku u samom finišu sezone, na azijskoj turneji, odigrala sam polufinale u Taškentu i Tijanđinu, a sada sledi odmor, pa pripreme za novu sezonu koja, već po tradiciji, počinje turnirima u Australiji“ – objašnjava Jovanovski.\nBojana je napravila pravi podvig na turneji u Aziji, kada je nakon odigranog polufinala u Taškentu, bez minuta odmora, iz kluba u kome se igrao turnir, otišla do hotela uzela stvari i zaputila se na aerodrom gde je imala let za Peking. U glavni grad Kine sletela je u 6:30 časova ujutru, sa aerodroma otišla je do hotela gde je ostavila stvari i odmah se uputila u klub gde je čekao meč protiv Slovakinje Rubarikove. Pobedila je Bojana taj dan i Ribarikovu, zatim nakon pola sata pauze od ovog meča i drugo kolo u kome je savladala Amerikanku Dejvis. Iako nije spavala više 30 sati, Bojana je u Pekingu odigrala pet sati, dva meča i ostvarila plasman u glavni turnir China Opena vrednog 4.720 380 dolara.\nMalo je nedostajalo da sezonu završi finalom, možda i titulom u Tijanđinu koji je poslednji turnir za Bojanu u ovoj sezoni.\n„ Azija je uvek posebna za mene, uvek sam pravila dobre rezultate na ovom kontinentu, tako i u finišu ove godine. Put u Peking je bio zaista neverovatan, nisam ni očekivala da ću se naći u kvalifikacijama, kad su mi javili, nije bilo drugog izbora već bez odmora i pravo sa meča koji sam izgubila u Taškentu na avion, pa iz aviona ponovo na mečeve. Nisam očekivala da ću nakon toliko sati ne spavanja i provedenih na terenu i avionu zabeležim sjajan rezultat, ali nisam odustajala, borila sam se svim atomima snage i na kraju se isplatilo, ostvarila sam prolaz u glavni turnir gde sam u prvom kolu igrala protiv sjajne, odmorne i raspoložene Voznijacki, a tu je mene stigao sav umor i nisam pružila partiju koju sam mogla i kako sam i pre igrala protiv nje i pobeđivala. Usledio je Tijanđin, polufinale protiv Kovinić, igrale smo obe sjajno, na kraju kod mene mali pad koncentracije, Danka je otišla zasluženo u finale, ja čekam novu sezonu i nove prilike“ – kaže Bojana.\nPored nastupa na turnirima u Australiji, reprezentaciju očekuje i meč prvog kola Fed kupa protiv selekcije Španije (6. i 7. Februar 2016). Protivnik je zaista jak?\n„I jak i neugodan. Želim da pomognem reprezentaciji, kao što sam to uvek činila. Kada kažem da želim da pomognem reprezentaciji to podrazumeva da budem potpuno zdrava. Jer, samo tako i pod tim uslovima, mogu da se stavim na raspolaganje selektoru Ječmenici. Ukoliko bismo nastupili u najjačem sastavu, a tu podrazumevam nastupe Ane i Jelene, bićemo u prilici da savladamo renomiranog protivnika“.\nBojana trenutno zauzima 76. poziciju na WTA listi. Od naredne sezone, s pravom očekuje da se na listi spusti i ispod najboljeg renkinga karijere, kada je bila 32. na svetu.\n„ Želja da se dobro pripremim za 2016, da sve treninge odradim po planu, a onda sam uverena, da ću napredovati na WTA listi i premašiti svoj najbolji renking. Ne branim puno poena iz 2015. tako da mi i to omogućuje napredak, uz naravno igru od koje očekujem da bude na visokom nivou, a najveća želja mi je odlazak na Olimpijske igre u Rio. Verujem da će uspeti ostvariti plasman na OI i da će mi Rio poželeti dobrodošlicu – zaključila je Bojana.\nOd duela protv Slovačke u Beogradu 2010. godine, reprezentacija Srbije postala je jača za nadolazeću Bojaninu mladost. Prva pobeda za Srbiju ostvarena pod svodom beogradske Arene kao da joj je dala krila da uzleti do visina WTA liste. Kao najmlađa među 100 na svetu predvodila je Srbiju u Fed kup meču protiv Kanade 2011. koji je odigran u novosadskom Spensu. Iznela je mlađana Bojana teret na svojim plećima, zabeležila tri pobede (dva singla i dubl) i odvela sa koleginicama Srbiju u borbu za viši rang ovog takmičenja i postala heroj nacije. Od tada Bojana je naš džoker, koji nemoguće pretvara u moguće. Zabeležila je ključne pobede za Srbiju u Belgiji (singl i dubl) što je Srbiju odvelo u polufinale Svetske grupe prvi put u istoriji.\nU 2008. Bojana je stigla do najboljeg ranga na ITF listi najboljih juniorki sveta - 5. mesta (7.april 2008). Odigrala je 42 meča i zabeležila 30 pobeda. Stigla je do četvrtfinala Australian Opena i Vimbldona, finala u Copa Gerdau - Brazil, igrala je finale Bonfilja i četvrtfinale Evropskog juniorskog šampionata. U profi konkurenciji u 2008. odigrala je 29 mečeva i zabeležila 22 pobede. Osvojila je profi prvenac na turniru u Prokuplju (10.000 nagradni fond), drugu profi titulu uzela je u Vinkovcima, treću u Brčkom. Igrala je polufinala profi turnira nagradnog fonda 25.000 i 50.000 dolara u Indiji (Puna i Kolkata) i finale u Delhiju (Indija, 50.000 dolara), turniru koji je odigran na samom kraju takmičarske i kalendarske 2008. posle kojeg je stigla do 290. mesta na WTA listi. U 2008. osvojila je seniorsko dvoransko i letnje prvenstvo države.\nStalni je član Fed kup tima Srbije sa kojim je u 2012. postala vicešampionka sveta.\nWTA rang: singl – 76 (najbolji rang 32. mesto na svetu ostvarila 04.08.2014), dubl –\nTeskt: Neda Miletić


Srbija - ovogodišnji hit za britanske turiste\nSrbija – ovogodišnji hit za britanske turiste\nM. D. 22. aprila 2016. 19:00\nPočetak turističke 2016. godine u Srbiji obeležio je ogroman skok dolazaka britanskih turista od čak 43 odsto, mereno brojem dolazaka i noćenja, saopštila je danas Turistička organizacija Srbije (TOS) pozivajući se na podatke Republičkog zavoda za statistiku.\nPrema pisanju britanskog lista Miror, destinacije koje su najviše u trendu u 2016. godini za britanske turiste su – Kolumbija, Srbija, Zelenortska ostrva i Tajland.\nPo rastu broja putovanja sa britanskih aerodroma, Srbija je druga najpopularnija destinacija sa rastom od 47,6 procenata.\nOvog proleća, u organizaciji TOS-a, koji godinama intenzivno promoviše Srbiju kao turističku destinaciju u Velikoj Britaniji, našu zemlju će posetiti novinari dnevnih listova Independent i Gardijan i prestižnog turističkog magazina Vonderlast (Wanderlust).\nKako ističu iz TOS-a, u pripremi je i kampanja usmerena na porodični odmor u Srbiji putem magazina i portala Femili treveler (Family Traveller), a interesovanje za reportaže o Srbiji pokazuju i TV ekipe.\nKorona po gradovima: Beograd i dalje najkritičniji\nU Srbiji pao prvi sneg, ali od prve zime ni traga (foto)\nCrni dan: Najnoviji presek korone u Srbiji\nTOS kroz svoje promotivne aktivnosti podržava i britanske organizatore putovanja koji dovode najviše turista u Srbiju, kao što su Ridžent Holidejs (Regent Holidays) i Eksplor (Explore), a programe posete Srbiji realizuje u saradnji sa Er Srbijom, Turističkom organizacijom Beograda i drugim lokalnim turističkim organizacijama.\nTeže povređen muškarac na Banjici\nOd sutra više od 1.600 autobusa na ulicama, pojačana kontrola


"Večiti derbi" najveći i najteži ispit za šampiona! – RADIO SPORT\n"Večiti derbi" najveći i najteži ispit za šampiona!\nCrvena zvezda je u nezaustavljivoj pobedonosnoj seriji, ali isti skor uzastopnih pobeda ima i Partizan, pa ostaje da se vidi koliko je Stankovićev tim spreman za veliko iskušenje.\nCrvena zvezda je u nezaustavljivom pohodu ka četvrtoj uzastopnoj tituli državnog prvaka Srbije u fudbalu. Ukoliko Stankovićev tim ponovi prošlogodišnji uspeh, a na dobroj je putu, s obzirom na trenutno stanje na tabeli, bio bi to svojevrsni rekord „crveno-belih” po broju uzastopnih titula. S druge strane, i gosti su pod dirigentskom palicom Aleksandra Stanojevića u velikom rezultatskom naletu. „Crno-beli” imaju čak 17 uzastopnih pobeda u šampionatu, isto koliko i njihov budući rival, pa će sutrašnji derbi na našem najvećem stadionu predstavljati idealnu priliku da se vidi koja je od ove dve ekipe trenutno u boljoj formi.\nNakon ne baš tako lakog gostovanja u Kruševcu, gde su osvojeni novi bodovi, u taboru prvaka kuju planove za najvažniji meč sezone. Pobeda bi im definitivno širom otvorila vrata ka novom trofeju na domaćoj sceni, samim tim i novom učešću u kvalifikacijama za najelitnije evropsko klupsko takmičenje, dok bi bilo kakav drugačiji rezultata nosio neizvesnost. Mnogi smatraju da će Stanković svoj glavni tim „krojiti” nakon saznanja da među kandidatima ima i povređenih igrača, ali i onih koji krše klupsku disciplinu, kao i zbog pravila takmičenja sa ograničenim brojem stranaca u ekipi.\nOd oporavka Nemanje Milunovića, zasigurno jednog od naših najboljih defanzivaca, koji je povredio zadnju ložu, umnogome zavisi kako će Zvezda igrati protiv Partizana. Ako Milunović bude bio spreman, onda će prvak igrati sa trojicom štopera u zadnjoj liniji, a ukoliko ne bude mogao da zaigra onda Dejanu Stankoviću preostaje da ispred Milana Borjana zaigraju Gajić po desnom, Rodić po levom boku dok bi centralni defanzivci bili Pankov i Degenek. Takođe, ne treba zanemariti činjenicu da bi Zvezda sa Milunovićem imala i blagu prevagu u skok igri.\nGregor Kanga se po ko zna koji put oglušio o klupsku disciplinu. Ovaj vezni fudbaler, neobičnog temperamenta, ostao je dan duže kod kuće, što se nimalo nije svidelo Dejanu Stankoviću. Ukoliko trener bude insistirao na čeličnoj disciplini kao do sada onda će Kanga početi derbi s klupe. Takođe, još je otvoreno pitanje hoće li i najbolji strani strelac u istoriji Crvene zvezde Ben početi meč, s obzirom na činjenicu da svaka ekipa ima obavezu da utakmicu počne sa dvojicom bonus igrača. Po jednoj varijanti za glavni tim protiv Partizana konkurisali bi Gavrić i Petrović, po drugoj Nikolić i Petrović. Ali u toj varijanti bi Sanogo, koji je neprelazna prepreka ka Borjanu, morao da ostane na klupi.\nNaravno, koga će Dejan Stanković staviti u startnu postavu od stranaca, isključivo je u njegovoj nadležnosti. Dilema postoji i kad je reč o špicu napada, a logično bi bilo da je Falčineli za sada prvi izbor u odnosu na Milana Pavkova, kome izgleda da leži da uđe sa klupe na teren gde obično zatrese protivničku mrežu. Na kraju, prava je šteta što na našoj najvećoj fudbalskoj svetkovini, večitom derbiju, neće biti navijača jednog i drugog tima…\nSudi Simović, kome smeta Srđan Jovanović?\nDosta dugo je Srđan Jovanović, zasigurno naš najbolji fudbalski arbitar, koji je cenjen i u Evropi, u nemilosti nekih važnih ljudi u našem fudbalu. Pomalo čudi što Jovanović nije delegiran za derbi, već je delegiran da deli pravdu u Novom Pazaru između domaćina i TSC-a. Nema sumnje da je Srđan Jovanović bolji sudija od Novaka Simovića, koji je u epicentar fudbalskih dešavanja došao zahvaljujući time što ga je dosta „gurao” bivši predsednik Fudbalskog saveza Srbije. Uostalom, u poslednje vreme bilo je dosta povike na sudije i one koji ih delegiraju.


Mediji i (lokalne) vlast(i) građanima prodaju propagandu! – Biro za društvena istraživanja\nBiro za društvena istraživanja je u periodi od 7. do 16. maja sproveo istraživanje javnog mnjenja putem telefonske ankete na reprezentativnom uzorku od 1000 ispitanika na temu da li građani znaju da su gradovi/opštine u obavezi da sprovede godišnji kokurs na kojem predstavnici medijske zajednice odlučuju o raspodeli novca za medijske projekte koji treba da unaprede njihovo informisanje.\n68,6% ispitanika je izjavilo da ne zna da postoje konkursi na lokalnom nivou za medije koji treba da unaprede informisanje građana, dok samo 14,5% zna da se novac građana deli i da su efekti pozitivni. Tek, 6% ispitanika znaju da postoje konkursi ove vrste i da ponuđen sadržaj ocenjuju negativno.\nPosmatrano po regionu, najmanja informisanost je u centralnoj i zapadnoj Srbiji, a najmanja u istočnoj i jugoistočnoj Srbiji, gde ujedno najveći procenat ispitanika vidi zna i vidi pozitivne efekte (18.1%), odnosno gde je najveći procenat ispitanika smatra da ovako potrošen novac nije imao efekte kada je u pitanju unapređenje informisanja građana.\nPosmatrano po tome za koga su glasali na nedavnim izborima, ispitanici koji su glasali za listu SNS su najviše upoznati sa postojanjem i zadovoljni efektima.\nPosmatrano po nivou obrazovanja ispitanika, ne postoje statistički relevatne razlike kada je u pitanju (ne)upoznatost sa praksom finansiranja na lokalnom nivou.\nNalazi istraživanja govore da je potrebno obezbediti prakse i procedure koje će garantovati efektivno učešće građana, kako u procesu definisanja prioriteta i procesu selekcije predloženih projekata, tako i procesu evalucije emitovanih medijskih sadržaja koji su finansirani novcem građana.\nObaveznost učešća predstavnika javnosti definisana je Medijsko strategijom (sekcija 8. Državna pomoć) u okviru principa projektnog finansiranja, koji nisu dosledno operacionalizovani u medijsko zakonodavstvo.\nIzostananak učešća u procesu oni koji svojim novcem plaćaju sadržaje koji se podržavaju dovode do toga da mediji sami sebi, uz pomoć vlasti, dele novac za sadržaje od kojih građani niti imaju koristi, niti znaju da postoje, tako da se opisano stanje može nazvati prodajom propagande.\nTransparetnost i polaganje računa građanima moraju biti osnov projektnog finaniranja koje za cilj ima zaštitu interesa građana.\nJedno sociološko istraživanje Zorana Gavrilovića je...


Vašington: Razmišljamo, sankcije - BIGportal.ba\nSjedinjene Američke Države pokušaće da kroz Savet bezbednosti Ujedinjenih nacija uvedu dodatne sankcije Severnoj Koreji.\nTa odluka dolazi nakon što je Pjongjang testirao nekoliko projektila, izjavila je ambasadorka SAD u UN Linda Tomas-Grinfild.\n“SAD predlažu sankcije UN, nakon što je Severna Koreja ispalila šest balističkih raketa od septembra 2021. godine, što je predstavljalo kršenje rezolucija Saveta bezbednosti”, navela je Tomas-Grinfild na Tviteru.\nU sredu su SAD unilateralno uvele sankcije Pjongjangu zbog testiranja projektila, a takodje su i šest državljana Severne Koreje, jedan Rus i ruska kompanija, stavljeni na crnu listu, preneo je Rojters.\nOvaj predlog, ukoliko se usvoji, treba da bude odobren konsenzusom 15 članica Odbora SB UN za Severnu Koreju, medju kojima se nalaze Rusija i Kina. “Nastavićemo da koordiniramo sa partnerima, da pripremimo imena još tri pojedinaca i entiteta za koje SAD veruju da UN treba da razmotri o njima”, dodao je diplomata.


Promocija projekta “Bezbedni na biciklu“ – RTV Panonija\nHomeVestiPromocija projekta “Bezbedni na biciklu“\n11/05/2018 Redakcija RTV Panonija Vesti 1\nNačelnik Uprave za saobraćaj i puteve Đorđe Basarić prisustvaovao je promociji projekta „Bezbedni na biciklu“ koja je održana u OŠ „Žarko Zrenjanin“. Projekat realizuje Centar za unapređenje bezbednosti saobraćaja u svim osnovnim školama na području Novog Sada uz finansijsku podršku Gradske uprave za saobraćaj i puteve.\n– Projektom je predviđena edukacija učenika četvrtog razreda svih osnovnih škola u Novom Sadu, u cilju povećanja njihove bezbednosti kao biciklista koji će uskoro moći samostalno da učestvuju u saobraćaju. Savet za koordinaciju bezbednosti saobraćaja u Novom Sadu svake godine organizuje razne vrste edukacija kada je reč o bezbednosti učesnika u saobraćaju. Prošle godine je realizovan projekat u okviru akcije „Novi Sad Grad kulture u saobraćaju“ na Novosadskom sajmu. Projekat je obuhvatio sve učenike novosadskih osnovnih škola i bio je posvećen osnovama bezbednosti u saobraćaju“- rekao je Đorđe Basarić.\nPredsednica Centra za unapređenje bezbednosti saobraćaja Dragana Marković je rekla da je najpogodnije da deca u ovom uzrastu usvoje važne informacije iz oblasti bezbednosti u saobraćaju.\n-Deca uzrasta 12 godina stiču starosni uslov, propisan zakonom, za samostalno učestvovanje u saobraćaju kao biciklisti. Ova kategorija je posebno ugrožena u saobraćaju, s obzirom na to da u velikoj meri koristi i saobraćajne površine namenjene motornim vozilima, koja zbog svoje snage predstavljaju potencijalnu opasnost izloženim vozačima bicikla – rekla je Dragana Marković i dodala da će tokom akcije biti podeljen promotivni materijal sa osnovnim uputstvima za bezbednu vožnju, kao i svetla za bicikle.\nOslikavanje murala Mihajla Pupina\nPromocija projekta "Bezbedni na biciklu" | Centar za unapređenje bezbednosti u saobraćaju


Han objavio koju poruku nosi u Prištinu - 03.12.2018, Sputnik Srbija\nEvropski komesar Johanes Han poručio je danas da će sagovornike u Prištini pozvati da odblokiraju regionalnu saradnju i trgovinu i ukazati da je potrebno što... 03.12.2018, Sputnik Srbija\nNema od toga ništa, oni su već sve dogovorili sa divljim plemenom, radi vršenja ucene i pritiska na Srbiju, ostaće samo apeli, i prazna priča, gluma.\n13:58 03.12.2018 (Osveženo: 15:19 03.12.2018)\n© Tanjug / Dimitrije GolJohanes Han\nOn je to napisao na društvenoj mreži Tviter posle sastanka sa predsednikom Srbije Aleksandrom Vučićem.\n— Johannes Hahn (@JHahnEU) 03. decembar 2018.\nPredsednik Srbije Aleksandar Vučić upozorio je Hana na moguće posledice neodgovornog poteza Prištine o povećanju taksi na srpsku robu, što može voditi punoj destabilizaciji regiona, te potvrdio spremnost na nastavak dijaloga u Briselu nakon što Priština povuče svoje poteze.\nVučić se sastao danas sa evropskim komesarom za susedsku politiku i pregovore o proširenju Johanesom Hanom sa kojim je razgovarao o potezima Prištine, kojima su uvedene i povećane takse na proizvode iz Srbije i BiH, kao i o regionalnoj stabilnosti.\nPredsednik Vučić je upozorio na moguće posledice neodgovornog poteza Prištine o povećanju taksi na srpsku robu, čime je dodatno prekršen CEFTA sporazum, istakavši da mere Prištine vode ka punoj destabilizaciji celog regiona i da mogu dovesti i do dublje eskalacije sukoba.\nPredsednik Vučić je zahvalio komesaru Hanu na razumevanju situacije i na njegovoj želji da problem reši, kao i na njegovoj pomoći Srbiji na evropskom putu, naglasivši da je za dalji napredak regiona ključno očuvanje mira i stabilnosti, kao i dalje evropske integracije.\n„Srbija neće uzvraćati bilo kakvim kontramerama, jer želi da ostane pouzdan partner kako u regionu, tako i u Evropi i svetu“, ponovio je predsednik Vučić.\n3 Decembar 2018, 16:58


Nikolić u poseti BiH u decembru ili januaru - 10.11.2015, Sputnik Srbija\nNikolić u poseti BiH u decembru ili januaru\nPredsednik Srbije Tomislav Nikolić posetiće BiH u decembru, najkasnije u januaru, izjavio je ambasador BiH u Srbiji Lazar Mirkić. Ambasador je za sarajevsko... 10.11.2015, Sputnik Srbija\nPredsednik Srbije Tomislav Nikolić posetiće BiH u decembru, najkasnije u januaru, izjavio je ambasador BiH u Srbiji Lazar Mirkić. Ambasador je za sarajevsko „Oslobođenje“ rekao da je o tome pre nekoliko dana razgovarao u Beogradu s Nikolićevim savetnikom.\n„Do posete će sigurno doći, i tu nema nikakve dileme. Kod predsednika Srbije postoji raspoloženje da do posete BiH dođe, mada gost ne treba da se nudi“, rekao je Mirkić.\nDodao je da se sada čeka reagovanje Predsedništva BiH i njihov poziv da bi mogli da budu utvrđeni datum i detalji posete.\nZvanična poseta predsednika Srbije bila je planirana za jun, ali je otkazana jer je bošnjački član Predsedništva BiH Bakir Izetbegović smatrao da ona ne bi bila produktivna u okolnostima nastalim posle hapšenja ratnog komandanta Armije BiH u Srebrenici Nasera Orića.


Fiskalni savet: Srbiji potrebno pola milijarde evra godišnje za zaštitu životne sredine - EKOFORUM\nFiskalni savet: Srbiji potrebno pola milijarde evra godišnje za zaštitu životne sredine\nBEOGRAD – Fiskalni savet smatra da je u idućoj godini potrebno izdvojiti oko jedan odsto bruto domaćeg proizvoda (BDP) ili 350 do 400 miliona evra za investicije u oblast životne sredine, jer je, kako navode, Srbija medju najzagadjenijim državama u Evropi, što ugrožava zdravlje stanovništva i doprinosi smanjenju životnog veka.\n“Veličina problema u ovoj oblasti traži velike investicije u visini od osam do devet milijardi evra u narednih 10 do 15 godina”, rekao je predsednik Fiskalnog saveta Pavle Petrović na konferenciji za medije.\nU Fiskalnom savetu su procenili i da bi ulaganja u iznosu 1,3 odsto BDP u oblast zaštite životne sredine dovelo do ubrzanja rasta BDP od najmanje 0,5 odsto.\nPetrović je kazao da bi na godišnjem nivou otprilike 350 do 400 miliona evra u 2019. godini mogao da bude budžetski prostor, odnosno iznos koji bi mogao da se koristi za investicije u oblasti zaštite životne sredine i da bi bilo “stvarno jako loše ako bi taj novac ponovo otišao u potrošnju, na prekomerno povećanje penzija i plata u javnom sektoru ili neke druge neprioritetne troškove”.\nU državnoj kasi će se, prema njegovim rečima, naći višak novca jer su smanjenji troškovi za kamate i po osnovu garancija, a privredni oporavak obezbeđuje veće prihode\nFiskalni savetuje izdvajanje od pola milijarde evra godišnje u oblast zaštite životne sredine – delom iz državne kase, a oko 150 miliona izdvajali bi lokalne samouprave i javna preduzeća.\n“Tu je pre svega EPS, koji po tehnologiji proizvodnje pravi najveća zagađenja vazduha, ali ne samo vazduha, i trebalo bi da investrira u narednih deset godina oko milijardu evra, što je veliko pitanje ako se ovako nastavi sa nereformisanim EPS-om”, rekao je Petrović.\nFiskalni savet napominje da je neophodno bolje upravljanje postojećim sredstvima koja se izdvajaju za životnu sredinu.\n“Što znači da ekološke takse treba da se troše isključivo za pitanja životne sredine. I to bi bio važan korak, jer sada su to već sredstva oko 100 miliona evra i to bi bio odmah dvostruko veći budžet za ekološka pitanja od onog koji imamo sada”, ističe Vladimir Vučković, član Fiskalnog saveta.\nSrbija ulaže tri puta manje sredstava u oblast zaštite životne sredine od zemalja centralne i istočne Evrope, podsećaju iz Fiskalnog saveta.\nDetaljnije o preporukama na sajtu Fiskalnog saveta\nPrethodni članakPrethodno Garaža “Obilićev venac” – prva “zelena” garaža u Evropi\nSledeći članakSledeće Ove godine nabavka novih vozila za vatrogasce


Bokser Milan Stanojević na pripremama reprezentacije Srbije – NOVA NAŠA REČ\nU organizaciji Bokserskog saveza Srbije u Banji Koviljači održavaju se pripreme omladinske bokserske reprezentacije Srbije, koje će trajati četiri nedelje. Bokserski savez Srbije je organizovao ove pripreme da bi se reprezentativci Srbije na vreme pripremili za predstojeće međunarodne mečeve koje ih očekuju protiv reprezentacije Bugarske već krajem februara, kao i za Evropsko prvenstvo, koje će se održati avgusta meseca ove godine.\nMilan je veoma talentovan sportista, koji je prošle godine u Gruziji na Evropskom omladinskom prvenstvu osvojio 5. mesto. Njegovo vreme tek dolazi, a svoj rezultatski maksimum Milan bi trebao da ostvari na Olimpijskim igrama u Parizu 2024.godine, – upoznaje nas sa novostima iz svog BK ,,Arena”, predsednik Milan Jović.\nJa se nadam da će Milan vredno trenirati, a onda sam siguran da rezultati neće izostati, i da će naš bokser posle državnog prvenstva, koje će biti u maju 2020.godine, putovati na Evropsko prvenstvo, – informiše nas Milan Jović, trener bokserskog kluba „Arena“ iz Vlasotinca, čovek koji je najzasluženiji što je „plemenita veština” našla svoje pravo mesto i doživela istinski sportski procvat u gradu na reci Vlasini.


Отмичари мучили младића три дана, пали у Новом Саду\nHomeHronikaOtmičari mučili mladića tri dana, pali u Novom Sadu\nOtmičari mučili mladića tri dana, pali u Novom Sadu\n26/08/2021Redakcija BALKAN TVHronika, Vesti0\nBeogradska policija, u saradnji sa pripadnicima Službe za borbu protiv organizovanog kriminala, efikasnom akcijom rasvetlili su otmicu dvadesetpetogodišnjeg muškarca i uhapsili M. G. (44), F. C. (30) i A. J. (31) zbog sumnje da su izvršili ovo krivično delo.\nOni se terete da su 21. avgusta ove godine u večernjim časovima presreli dvadesetpetogodišnjaka, ugurali ga u automobil i odvezli u jedan stan u Beogradu, u kojem su ga tri dana mučili i zlostavljali.\nSumnja se da su M. G, F. C. i A. J. nameravali da od rođaka i prijatelja oštećenog traže otkup u iznosu od 150.000 evra.\nZbog postojanja osnova sumnje da su izvršili krivično delo otmica, osumnjičenima je određeno zadržavanje do 48 časova i oni će, uz krivičnu prijavu, biti privedeni Višem javnom tužilaštvu u Beogradu.\nPrema nezvaničnim saznanjima, oteti mladić je F. G, poreklom je iz Berana i rođeni brat Ž. G, koji se dovodi u vezu sa “kavačkim klanom”. Kidnaperi su, kako prenose mediji, uhapšeni u Novom Sadu.\nSumnja se da su M. G, F. C. i A. J. nameravali da od rođaka i prijatelja oštećenog traže otkup u iznosu od 150.000 evra\nMinistarstvo unutrašnjih poslova Srbije objavilo je video snimak na kome se vidi kako su uhapšena trojica otmičara.\nJedan otmičar je, kako se vidi na snimku, uhapšen dok je vozilo žuti “mini”. Njega je policija presrela na Beogradskom keju, preprečila mu put i opkolila ga, dok su preostaloj dvojici osumnjičenih lisice na ruke stavljene u stanu.\nPojedini mediji povezuju F. G. sa otmicom i nestankom Gorana Mihajlovića 1. aprila 2019. godine u Beogradu. Takođe, F. G. je već bio hapšen na teritoriji Srbije zbog kokaina i nezakonitog držanja oružja. Mediji prenose da je njegov brat Ž. G, koji važi za visokopozicioniranog člana “kavačkog klana”, već izvesno vreme u inostranstvu, gde se sklonio po otpočinjanju krvavog sukoba između dva kotorska klana.\nKrivična prijava protiv „Studenicaelektro“ zbog isušenja reke Gokčanice


Foto: TikTok/bby.jade__ / screenshot\nDžejd tvrdi da je ujutru izašla napolje da iznese smeće, kada je pronašla "1F" napisano u snegu. "Šta ovo znači?" obratila se svojim pratiocima snimkom koji postao viralan i pregledan više od pet miliona puta, piše "Miror".\nHiljade ljudi odmah je požurilo da joj odgovori, govorivši ženi da bude na oprezu i na sigurnom. Jedan je napisao: "To znači "jedna žena". Poručuje ljudima koji žele da vas opljačkaju ili šta već, da živite sami".\n"Pretpostavljam da je to loše, zato se čuvajte", "Pospite sneg po tome i napišite "2M", "Može da znači više stvari, ali ni jedna nije dobra", nizali su se komentari.


Promet robe na produktnoj berzi od 11. do 15. maja 2020.godine | Sistem tržišnih informacija poljoprivrede Srbije 2004 - 2020\nPromet robe na produktnoj berzi od 11. do 15. maja 2020.godine\nStagnacija cene kukuruza, pad cena pšenice i soje obeležilo nedelju za nama na „Produktnoj berzi“ u Novom Sadu. Ukupan promet za ovu nedelju je iznosio 625 tona robe, čija je finansijska vrednost iznosila 12.593.000,00 dinara.\nU žiži ovonedeljnog interesovanja na Produktnoj berzi bila je pšenica novog roda 2020. godine sa isporukom robe od 10. do 31. jula. Kupci su bili na nivou cena od 140 eur/t do 147 eur/t u dinarskoj protivvrednosti po srednjem kursu NBS, uz promptno plaćanje, sa minimalnim parametrima kvaliteta protein 12, gluten 24, HL 76 kg, sa DON toksinom u dozvoljenim granicama.\nUgovor za pšenicu roda 2019. godine je zaključen po jedinstvenoj ceni od 19,60 din/kg bez PDV-a ( 21,56 din/kg sa PDV-om) sa minimalnim parametrima kvaliteta protein 13, gluten 25, HL 77 kg, sa analizom na DON toksin, što je dovelo do očekivanog pada cene pšenice od 4,39% u odnosu na poslednju zaključenu cenu.\nKukuruz je zadržao stabilan cenovni nivo u odnosu na prethodnu nedelju. Ugovori za kukuruz su zaključivani u cenovnom rasponu od 15,65 din/kg do 15,80 din/kg bez PDV-a. Tražnja kukuruza sa klauzulom “fco-luka” sa isporukom robe do 30. maja od 16,00 din/kg početkom nedelje do 16,25 din/kg bez PDV-a krajem nedelje, nije rezultirala zaključenjem berzanskih ugovora.\nPonuda sojinog zrna rod 2019. godine se kretala u cenovnom rasponu od 42,00 do 42,20 din/kg bez PDV-a, na paritetu fco-utovareno, dok je na kraju nedelje zaključen kupoprodajni ugovor po ceni od 42,30 din/kg bez PDV-a na paritetu fco-kupac.\nJečam je prometovan po jedinstvenoj ceni od 15,30 din/kg bez PDV-a (16,83 din/kg sa PDV-om).


Kurti i Osmani obezbjedili 62 poslanika za formiranje vlade – Radio Gora\nKurti i Osmani obezbjedili 62 poslanika za formiranje vlade\nPosle dvodnevnih konsultacija kandidati za premijera i predsjednika Aljbin Kurti i Vjosa Osmani obezbjedili su podršku 62 poslanika, koji će glasati za formiranje nove kosovske vlade.\nPored 58 poslanika sa liste Pokreta Samoopredeljenje, podršku za formiranje drugog Kurtijevog kabineta pružiće i četiri poslanika manjinskih zajednica Bošnjaka, Aškalija, Roma i Egipćana.\nDuda Balje iz Socijaldemokratske unije, Emiljia Redžepi iz Nove demokratske stranke, Eljbert Krasnići iz Nove demokratske inicijative i Erdžan Galuši iz Naprednog romskog pokreta, potvrdili su da će podržati formiranje Kurtijeve vlade.\nBalje je najavila podršku posle konsultacija sa Kurtijem i Osmani.\n“Imali smo vrlo konstruktivan sastanak, sklopili smo sporazume o veoma važnim stvarima za Bošnjake na Kosovu. Podržavam formiranje Vlade i izbor predsjednika“, rekla je Balje.\n“Podržaćemo izbor Aljbina Kurtija za premijera i Vjose Osmani za predsjednika. Mi kao stranka nismo imali posebne uslove, ali smo želeli da damo prioritet vladinim programima za pomoć zajednicama Roma, Aškalija i Egipćana, a posebno romskoj zajednici“, rekao je Galuši iz Naprednog romskog pokreta.\nU međuvremenu, Rasim Demiri iz koalicije Vakat rekao je da neće ometati formiranje institucija, ali bez izjašnjavanja da li će glasati za vladu Pokreta Samoopredeljenje uz podršku nesrpskih manjinskih zajednica.\n“Nismo razgovarali konkretno o glasanju, već o programu. Ne znamo da li ćemo glasati, ali sigurno nećemo biti prepreka za formiranje institucija“, rekao je Demiri.\nPredstavnici turske nacionalne zajednice uslovili su podršku Kurtiju. Predsjednik Turske demokratske stranke Fikrim Damka rekao je da su od Kurtija zahtjevali ministarsko mjesto.\nKurti i Osmani sastali su se i sa predstavnicima Srpske liste, koji se nisu izjasnili o tome da li će glasati za novu kosovsku vladu.\nLider ANK Bedžet Pacoli zatražio je od kolega poslanika da poštuju suverenu volju birača iskazanu na vanrednim izborima.\nPosljednje konsultacije zakazane su za petak kada će se Aljbin Kurti i Vjosa Osmani sastati sa novim liderom DSK Ljumirom Abdidžikuom.


Ristić: Savez nema pojma Vest Srbija Sport\nEkskluzivno za srbijasport.com priča reprezentativac Srbije u hokeju na ledu Srđan Ristić\nReprezentativci Srbije u hokeju na ledu vratili su se iz Hrvatske pre nedelju dana, gde su na Prvenstvu sveta u Diviziji II Grupi A zauzeli skromno četvrto mesto u konkurenciji šest selekcija.\nHokejaš "orlova" Srđan Ristić, koji je sa svojim saigračima po ko zna koji put prošao šikaniranje u Zagrebu, ekskluzivno za srbijasport.com prenosi nekoliko detalja o dešavanjima u Hrvatskoj i načinu na koji se reprezentacija Srbije pripremala za SP. Igrač Crvene zvezde ispričao je bez dlake na jeziku, kako se Savez Srbije u hokeju na ledu ponaša prema igračima, koji je po njegovim rečima, sraman i ponižavajući.\n- Pripreme reprezentacije Srbije su trajale neverovatnih osam dana, a za to vreme nismo odigrali ni jednu ozbiljnu trening utakmicu. Selektor Andrej Brodnik je na kraju morao da nas podeli u dva tima kako bi makar imali jednu utakmicu u nogama, ali tu nije moglo da se vidi trenutno stanje naše selekcije. U poslednjih tri godine Savez nije uspeo da organizuje ni jednu kontrolnu utakmicu našoj reprezentaciji, tako da smo i ovoga puta otišli na SP jedino sa idejom o trenutnoj formi i snazi našeg tima - rekao je Ristić.\nNa pripreme reprezentacije Srbije odazvalo se 24 igrača od 34 pozvanih, tako da sa konačnog spiska selektora Brodnika na kraju niko i nije otpao, i svi su krenuli put Zagreba.\n- U Zagreb smo otputovali kao najgori siromasi i ološi, da ne kažem cigani. Iako smo u Beogradu trenirali dosta dobro, a na ledu provodili i preko pet sati dnevno, u Hrvatsku smo putovali vozom i to u poslovnom vagonu, koji nema kabine. Ljudi iz Saveza su verovatno zaboravili da hokejaši sa sobom nose palice, klizaljke, zaštitnu opremu, dresove, a to su velike torbe koje zauzimaju dosta prostora. Kada smo ušli u Hrvatsku, u vagon gde smo bili smešteni, ulazili su lokalni putnici, a sa nekima od njih smo imali i neprijatne scene. Svađanje, psovanje na nacionalnoj osnovi, šikaniranje i prepucavanje sa dedama koji nas bez ikakvog razloga mrze, samo zato što dolazimo iz Srbije. Savez je jedan dan pred put odlučio da se u Zagreb putuje vozom, jer domaćini SP nisu hteli da garantuju za autobus sa registarskim tablicama iz Srbije- rekao je Ristić, uz konstataciju da je put trajao malo više od sedam sati.\nReprezentativci Srbije su na SP bili najmlađa ekipa na turniru, ali i pored toga su imali veliku želju da se nadigravaju sa protivnicima, a u svaku utakmicu su ulazili sa namerom da pobede.\n- Normalna je stvar da svi igrači u svaki meč ulaze sa željom za pobedom, pogotovo kada se brane boje Srbije, samo je nedostajala podržka Saveza. U Beogradu smo morali da se cenjkamo sa Savezom po pitanju dnevnica i eventualnih premija. Kao na pijaci. Na kraju je samo pola igrača isplaćeno, dok ostali moraju da čekaju i nadaju se nekakvoj nadoknadi. Plašim se da posle svega izgubimo reprezentaciju u hokeju na ledu, jer nema dovoljno motiva za igranjem u dresu Srbije. Čini mi se da čelne ljude Saveza baš briga za igrače, rezultat. Kao da vlada totalna apatija i opšta nesposobnost. Na kraju je ekipi prekipelo, i generalni sekretar saveza Đorđe Ljoljić je nakon jedne rasprave sa igračima dobio i preko nosa - rekao je Ristić.\n- Čak je i domaće Kup takmičenje propalo, jer se pola naših timova povuklo i pre samog početka. Kup je zamišljen kao mini liga sa igračima iz naše zemlje, znači bez stranaca, a Savez je želeo da Kup bude kao neka vrsta priprema za reprezentaciju. Onda je trebalo da organizuju nekoliko utakmica sa strancima koji nastupaju u Srbiji. Mi u jedan tim, stranci u drugi, pa bi se videlo gde se trenutno nalazimo. Savez ni to nije mogao da organizuje jer su, čini mi se, totalno nesposobni za posao koji im je poveren. Nemamo ni direktora reprezentacije, jer je Savez odbio velikodušnu ponudu izvesnog Đakovića, koji je želeo da uloži svoj novac u hokej - rekao je Ristić.\nO napadu na naše hokejaše u centru Zagreba, Ristić nije hteo ni da priča, jer kako kaže, fizički nasrtaji na igrače iz Srbije su normalna pojava u Hrvatskoj, i sve dok neko ne izgubi život, to će se ponavljati.\nD. R. - 16:00 23/04/2007


Poslodavcima prezentovani programi i mere aktivne politike zapošljavanja VIDEO - Pirot Plus Online\n08. maj 2015. 15:15 Privreda Pirot Plus Online\nNacionalna služba za zapošljavanje – Filijala Pirot, u saradnji sa Regionalnom privrednom komorom Niš, kancelarija u Pirotu i Slobodnom zonom ad Pirot, prezentovala je aktuelne usluge i javne pozive - konkurse za realizaciju programa i mera aktivne politike zapošljavanja za 2015. godinu. Pored predstavnika gore pomenutih subjekata, prezentaciji su prisustvovali i Neda Milanović, direktor Sektora za posredovanje u zapošljavanju i planiranje karijere, Tanja Ilić, rukovodilac Centra za dodatno obrazovanje i obuku, Vanja Zlatković, rukovodilac Centra za profesionalnu rehabilitaciju i zapošljavanje OSI i Dragana Konakov – Radovanović, načelnik Odeljenja za programe zapošljavanja pri NSZ.\nJelena Kostić, direktorka NSZ, Filijale u Pirotu, kaže da su u toku njihovi konkursi i javni pozivi koji su u sklopu ovog predavanja prezentovani prisutnim poslodavcima, sa ciljem da ih detaljnije upoznaju sa uslugama NSZ za pomenute programe i pozive.\nDr Dragan Kostić, predsednik Regionalne privredne komore Niš, istakao je da je ovo drugo predavanje po redu organizovano za poslodavce i predstavlja dobru prilika za edukaciju i dobijanje odgovora na sva pitanja zainteresovanim.\nJedan od prisutnih poslodavaca, Dragoslav Kostić, vlasnik preduzeća za preradu vune “Kosteks”, rekao je da do sada nije imao sreće sa ovim merama jer je posao sezonski, pa se često mimoilaze sa javnim konkursima što predstavlja problem poslodavcima jer ne mogu da iskoriste pogodnosti pomenutih programa.


Koncesija jedno od rješenja za „Toplanu“ | ENERGETIKArs.com\nNalazite se na Home » Gas » Koncesija jedno od rješenja za „Toplanu“\nKoncesija jedno od rješenja za „Toplanu“\nObjavljeno: 19:42, 3. априла 2014.\nBANJALUKA, Koncesija bi mogla da bude jedno od rješenja za banjalučku „Toplanu“, koja je opterećna dugovima, a treba da ulaže, izjavio je danas gradonačelnik Banjaluke Slobodan Gavranović.\nGavranović je novinarima rekao da će za narednu sjednicu Skupštine grada biti dostavljena analiza, koja je rađena više mjeseci, a među mogućnostima koje nudi je i koncesija.\nOn je istakao da je samo za rekonstrukciju vrelovodne mreže potrebno 50 miliona KM, za kućne instalacije oko 10 miliona KM, a za promjenu energenta oko 60 miliona KM. „Mi to nemamo, ne računajući dugove koje ima `Toplana`“, kaže Gavranović.\nPrema njegovim riječima, razgovarano je sa potencijalnim investitori koji su naveli da u slučaju preuzimanja „Toplane“ narednih nekoliko godina ne bi bilo povećavanja cijene grijanja.\nGradonačelnik je naglasio da će Skupština grada u svakom slučaju zadržati pravo kontrola cijene grijanja.\nOn je poručio i da će gradski parlament odlučiti koji će od ponuđenih prijedloga biti grb grada, a odluka će biti donesena poslije javne rasprave.\n„Nisam siguran da će i onaj grb, koji je sada plasiran kao najbolji, biti konačno rješenje. Smeta mi način na koji je prikazna tvrđava Kastel, a ovo govorim kao građanin Banjaluke“, rekao je Gavranović.\nGrafička rješenja sa konkursa za grb banjaluke od danas su na javnom uvidu u izložbenom salonu Kulturnog centra Banski dvor. Svi zainteresovani imaju priliku da do 14. aprila pogledaju ukupno 30 radova.\nKao najbolji prijedlog, ocijenjen je rad autora Draška Bošnjaka, koji je i upućen na javnu raspravu. Srna\nTags: banja luka,koncesije,potencijali,slobodan gavranovic,toplana


Danas pretežno sunčano, temperatura do sedam stepeni - SandzakHaber.Net , Sandžačke Internet Novine !\nNaslovna Sandžak Novi Pazar Danas pretežno sunčano, temperatura do sedam stepeni\nDanas pretežno sunčano, temperatura do sedam stepeni\nOd HaberNews - 12. Decembra 2013. 0 49 Podeli na Fejsbuku\ntweet Novi Pazar – U Srbiji će danas jutro biti hladno, u većini mesta sa umerenim mrazom, po kotlinama i duž rečnih tokova sa maglom, a tokom dana očekuje se pretežno sunčano vreme sa maksimalnom temperaturom do sedam stepeni.\nKako je saopštio Republički hidrometeorološki zavod, vetar će biti slab, u istočnim krajevima i umeren, severni, severozapadni.\nMinimalna temperatura iznosiće od minus 10 do minus četiri, a maksimalna od dva do sedam stepeni.\nU Novom Pazaru će danas biti jutro hladno, u nekim delovima grada sa kratkotrajnom maglom, a tokom dana pretežno sunčano.\nMinimalna temperatura jutros iznosila je minus 6, a maksimalna predviđena oko 5 stepeni.\nU Srbiji će se, prema izgledima vremena za sedam dana, do 19. decembra, u većini dana zadržati se suvo vreme sa temperaturom oko prosečnih vrednosti za drugu dekadu decembra.\nU jutarnjim satima biće slab i umeren mraz i magla, koja će se u nižim predelima zadržavati veći deo dana, a na planinama će biti sunčano.\nKrajem perioda očekuje se naoblačenje koje će ponegde usloviti kišu i sneg.\nsandžakhaber / tanjug PODELI\ntweet Prethodni tekst“Hobbit: The desolation of Smaug” od danas u bioskopimaSledeći tekstNova godina, novi nameti: Dizel skuplji za 5, auto-gas za 3 dinara HaberNews\tPOVEZANE OBJAVEVIŠE OD AUTORA


Statut Vojvodine ne zadovoljava interese pokrajine\nSubject: Statut Vojvodine ne zadovoljava interese pokrajine 25.08.08 2:28\nCanak:Statut Vojvodine ne zadovoljava interese pokrajine\n"Loše je što Statut Vojvodine mora da bude u skladu sa Ustavom i zakonima Srbije, jer će tako morati da se menja posle svake sednice Skupštine Srbije kad se donese novi zakon", kazao je Čanak gostujući na Televizjiji B92.\nOn je rekao da, o sadržini novog vojvođanskog statuta, čiju radnu verziju je predlažila Demokratska stranka, zna iz medija, jer službeno o tome nije obavešten.\n"Tim statutom Vojvodini treba preneti nadležnosti republike, a to su delimična izvršna i delimična zakonodavna vlast, a da sudska vlast bude u nivou predlaganja", kazao je on i dodao da bi voleo da "vidi finalnu verziju statuta kao i njegovu kompletnu implementaciju".\nNa pitanje koliko su, prema dosadašnjem Statutu Vojvodine, zaštićeni interesi građana te pokrajne u izgradnji autoputa Horgoš-Požega i privatizaciji NIS-a, Čanak je kazao da su "apsolutno nezaštićeni". On je dodao da njegova stranka neće podržati ratifikaciju Gasnog sporazuma sa Ruisijom, niti glasati za odluku o izgradnju autoputa.\nPojedini mediji su objavili da bi novi vojvođanski statuta predvideo da Vojvodina u buduće ima vladu i ministre, kao i da će pokrajinska skupština moći da donosi zakonske oblike.\nDosadašnje Izvršno veće postalo bi vlada a novi statut omogućio bi pokrajni da uređuje pitanja od pokrajnskog značaja u oblastima poljoprivrede, turizma, prosvete, kulture i nauke, i omogućiti Vojvodini i da osniva predstavništva u inostranstvu radi promocije i unapređenja svojih privrednih, naučnih, obrazovnih i kulturnih kapaciteta.


ИЗВЕШТАЈ О ЕПИДЕМИОЛОШКОЈ СИТУАЦИЈИ ЦОВИД 19 У АП ВОЈВОДИНИ 15.09.2021. ГОДИНЕ\nTokom prethodnog dana u Vojvodini je registrovano 1579 novih slučajeva. U Novom Sadu je registrovano 378 novoobolelih. Među novoobolelima i dalje dominira radno aktivno stanovništvo, a među njima najveći deo čine osobe uzrasta 20 do 39 godina, a potom 40 do 59 godina. U strukturi obolelih dominiraju nevakcinisane osobe svih uzrasta.\nU ovom trenutku broj registrovanih aktivnih slučajeva u AP Vojvodini je 13060. Najveći broj registrovanih aktivnih slučajeva je u Novom Sadu, 3602.


KO JE GURU MOHANĐI, KOJEM PORODICE ĐOKOVIĆ I DIVAC BEZUSLOVNO VERUJU: Izgubio ćerku i brak, pa doživeo prosvetljenje!\nMohanđi je sarađivao u raznim huanitarnim akcijama, druženjima i misijama sa porodicom Đoković i Divac, a nedavno je sa Jelenom Đoković posetio Kosovo i Metohiju u želji da pomogne deci u Velikoj Hoči\n23.09.2021. - 11:46h Autor: Stil / Lovesensa.rs\nFoto: Instagram / mohanji balkan\nIndijski guru Mohanđi postao je inspiracija mnogim ljudima u Srbiji, a blisko sarađuje i sa Novakom i Jelenom Đoković, kao i sa porodicom Divac, piše Sensa.\nMohanđi ima zvanični sajt na srpskom i proširio je svoje učenje na Balkan, a njegova supruga Devi Mohan koja je poreklom iz Srbije takođe je uključena u njihovu zajedničku misiju, a to je širenje vibracija ljubavi, mira, solidarnosti i srećnog života.\nNakon što je 2000. godine izgubio ćerku u saobraćajnoj nesreći i doživeo krah braka, ostao je bez novca i njegov život mu je doneo brojne izazove i oluje. Kako se navodi, 2007. godine doživao je snažno "Šiva iskustvo" i započeo je put duhovnosti i mira, a kako se navodi na njegovom zvaničnom sajtu Mohanđi je humanitarista koji širi ljubav, čistoru srca, reči i dela, hodajući putem "ahimse" (nenasilja).\nOVA 3 SIMPTOMA UKAZUJU NA BOLEST UMA: Sandguru otkriva koji znakovi upozoravaju da vam je mantalno zdravlje na ivici!\nGuruMohanđiJelena i Novak ĐokovićPorodica DivacŽivotna priča


Instagram deaktivirao spam naloge - IT magazin\nInstagram deaktivirao spam naloge\nInstagram, popularni servis za deljenje fotografija, kompletirao je deaktivaciju miliona naloga koji su označeni kao spam, što je razbesnelo brojne legitimne korisnike ove društvene mreže, koji su ostali bez velikog broja pratilaca.\nOvo svojevrsno čišćenje sajta je dobilo naziv "Instagram Rapture", od strane korisnika koji su izgubili veliki broj pratilaca.\nInstagram je inače ranije upozorio svoje korisnike da će se ovog meseca sprovesti brisanje naloga. Mnoge poznate ličnosti su izgubile veliki broj pratilaca, a među njima je Džastin Biber koji je izgubio preko 3,5 miliona followera.\nIronično, sam Instagram je najviše pogođen ovom akcijom, a servis je izgubio preko 18 miliona pratilaca. Instagram, kao i svi drugi popularni onlajn servisi, nije imun na spam, tako da nije čudno što servis pokušava da spreči spam u velikoj meri.\nNavodi se da će ovomesečne akcije Instagrama smanjiti spam u budućnosti, ali i omogućiti bolje iskustvo za korisnike.


Orbanov pohod na medije: Euronews tvrdi da zadržava svoju uređivačku politiku | Kosova.info\nDom|Najnovije|Orbanov pohod na medije: Euronews tvrdi da zadržava svoju uređivačku politiku\nOrbanov pohod na medije: Euronews tvrdi da zadržava svoju uređivačku politiku\nEuronews tvrdi da nezavisna uređivačka politika tog medija nije ugrožena nakon najave da će medijsku kompaniju kupiti portugalska firma koja ima bliske porodične veze sa mađarskim premijerom Viktorom Orbanom i jake korporativne veze sa poslovnim ekosistemom oko njega.\nVeze „Alpac Capital“ sa Mađarskom postale su glavna tema diskusije da je čak i Orban ušao u polemiku, umanjujući svaki nagoveštaj političkog uplitanja u višejezičnu radiodifuziju i šaleći se da njegova stranka Fides nema planove da stvori „svetsko carstvo“.\nPanevropski TV kanal je u petak objavio da je menadžer fonda „Alpac Capital“ potpisao ugovor o sticanju 88 odsto akcija Euronews koje poseduje egipatski biznismen Nagib Saviris. Osetljivost oko akvizicije je usredsređena na Orbanove bliske veze sa Marijom Davidom, bivšim poslanikom u Evropskom parlamentu i ocem glavnog izvršnog direktora kompanije Alpac. Portugalska investiciona firma ima kancelariju u Budimpešti, dobila je kapital od velikih mađarskih kompanija, a ministar spoljnih poslova te zemlje Peter Sijarto pomogao je u promovisanju pokretanja fonda Alpac koji ima za cilj regionalne investicije u 2017. godini.\nKada su ga pitali o vezama kompanije “Alpac Capital” sa Mađarskom, izvršni direktor Euronews-a Majkl Peters rekao je za Politiko da uprkos tome što generalni direktor kompanije i izvršni partner Pedro Vargas David ima „finansijske veze“ sa Mađarskom, on je „100 odsto siguran da njegovi finansijski projekti nikada neće ometati rad Euronews-a“.\n„Imam garancije da ćemo moći da nastavimo sa uređivačkom nezavisnošću“, rekao je Peters.\nNjegove komentare podržalo je nekoliko zaposlenih, koji su za Politiko rekli da su uvereni da novo vlasništvo neće zadirati u uređivačku nezavisnost nakon što se dogovor finalizira sledeće godine.\nIpak, kao deo promene vlasništva, nezavisni uređivački odbor Euronews-a sada će uključivati tri osobe koje je odabrao Alpac, potvrdio je Peters.\n“Alpac Capital” je sarađivao sa “4iG” – mađarskom tehnološkom kompanijom. Firma je blisko povezana sa vladajućom partijom Fides, obzirom na to da je Orbanov bliski prijatelj iz detinjstva Lorinc Mesaros je imao udeo, a kompanija je prošle godine primila većinu svojih prihoda od mađarske države.\n„Naša saradnja sa Alpac Capitalom je krucijalna za strategiju rasta 4iG-a“, rekao je ranije ove godine generalni direktor 4iG Gelert Jasai.\nIzvršni direktor takođe ima porodičnu vezu sa donosiocima odluka u Mađarskoj.\nBliski odnos sa Orbanom\nČak i dok su mađarske državne kompanije ulagale u Alpac, Davidov otac – Mario David, bio je Orbanov savetnik.\nKao bivši poslanik u Evropskom parlamentu iz portugalske Socijaldemokratske partije, stariji David se sprijateljio sa Orbanom početkom 1990-ih, a 2010-ih je bio glasni branilac mađarskog Fidesa u okviru Evropske narodne partije desnog centra.\nOrban je 2016. godine lično Davidu uručio državnu nagradu „kao pravom prijatelju” zemlje, a bivši portugalski poslanik u Evropskom parlamentu putovao je u inostranstvo zajedno sa mađarskim liderom. Na primer, 2018. godine je pratio Orbana u Austriju, a 2019. bio je deo zvanične mađarske delegacije tokom posete mađarskog lidera Zelenortskim Ostrvima.\nU intervjuu za portugalske medije 2018. godine, bivši evropski poslanik je rekao da je njegov rad za mađarskog lidera bio „pro bono“.\nUprkos negiranju bilo kakvog mešanja na najvišem nivou, veze između “Alpac Capitala” i mađarskog rukovodstva izazvale su skeptične komentare brojnih posmatrača u Briselu i Budimpešti.\nAgnes Urban, direktor istraživačkog centra Mertek Media Monitor, rekao je da bi pod novim vlasništvom Euronews mogao biti eksploatisan kao „pseudo-nezavisna” medijska ispostava mađarske vlade, gde održava privid nezavisnosti, ali ima „daleko manje kritičan” stav prema Mađarskoj i drugim takozvanim neliberalnim demokratijama.\n„Nema poslovnog razloga za ovu akviziciju“, dodao je Urban, upoređujući akviziciju sa logikom stvaranja mađarske Centralnoevropske fondacije za štampu i medije (KESMA), Orbanove organizacije koja kontroliše oko 500 medijskih organizacija.\nMerkel i Šolc odobrili prodaju oružja Egiptu za milijarde eura, brojne negativne reakcije\nČestitka patrijarha Porfirija: Božić nas podseća da su naši životi važni


U-17 reprezentativci poraženi od Slovačke\nČetvrtak, 16. septembar 2021. 19:32\nGosti do prednosti dolaze u 2'. Nakon dodavanja sa desne strane Andy Masaryk precizno šutira sa desetak metara za 0:1.\nU 14' dosuđen je penal za bh. tim, ali je udarac Ante Prusine sa 11 metara odbranio golman Michal Lukač. Do kraja prvog poluvremena izabranici Nermina Šabića su stvorili još tri dobre prilike, ali šutevi Luke Misimovića u 17', Sergeja Damjanića u 33' i Prusine u 40' nisu pogodili metu.\nI na otvaranju drugog poluvremena Slovaci postižu pogodak. Igrala se 47' kad je Zoran Zahradnik oduzeo loptu našim defanzivcima, krenuo sam ka golu i poslao loptu u mrežu. Poslije toga oba tima su stvorila nekoliko prilika, ali se rezultat više nije mijenjao.


Kolumne: DRAŽA PETROVIĆ - Čarape kralja Petra i Sarape kralja Aleksandra\nDRAŽA PETROVIĆ - Čarape kralja Petra i Sarape kralja Aleksandra\nVojnicima koji statiraju u filmu „Čarape kralja Petra“ obećana je dnevnica od 1.100 dinara, dok će za istu ulogu konji dobijati po 100 evra a volovi 33 evra, vesela je priča iz današnje Srbije gde je ovakav splet događaja svakako i logičan.\nSlično je i u savremenom srpskom filmu „Sarape kralja Aleksandra“ – tu konji i volovi uvek bolje prolaze od svih ostalih statista.\n– Mi veoma cenimo konje i volove kao ličnosti i kao motor našeg društva, tako da potpuno podržavamo odluku produkcije da konji i volovi budu više cenjeni od čoveka – izjavio je tim povodom producent filma „Sarape kralja Aleksandra“.\nU filmu „Čarape kralja Petra“ valjda se radnja odvija oko okolnosti da je kralj Petar menjao čarape ko čarape, a kako saznajemo, u filmu „Sarape kralja Aleksandra“ radi se o okolnosti da je on menjao Sarape ko čarape. A moguće i Sarape ko Sarape.\nTako da ostaje Sarapin promil šansi da će se ovih dana u Vučićevoj Srbiji pojaviti vest: „Čarape više cenjene od ljudi!“\nElem, posle vesti iz kinematografije valja preći na vesti sa Pinka: Predrag Sarapa, najtragikomičnija ličnost svekolikog srpskog žurnalizma, oglasio se povodom prošle kolumne na istom ovom mestu pod naslovom „Kako je Sarapa ušao u materiju“, na Nekom Sajtu, a najzanimljivije delove tog teksta sa Nekog Sajta ekskluzivno ćemo izanalizirati.\nSARAPIN TEKST: „Lična mržnja i primitivizam sprečavaju plitke umove da razumeju procese i dešavanja oko sebe“.\nANALIZA – ŠTA JE SARAPA HTEO DA KAŽE: On je tu hteo da naglasi kako njegov ulazak u materiju nije plitak, nego veoma dubok. Dakle, duboko je u materiji, razume procese i dešavanja oko sebe, tako da iz dešavanja i procesa koje Sarapa primećuje oko Sarape, Sarapu ne mogu da ga izvade ni po sistemu „baba za dedu, deda za Sarapu“. Lične mržnje i primitivizma sva sreća nema na Sarapinom novom radnom mestu, u Jutarnjem programu Pinka, zato on razume procese i dešavanja, što nama običnim smrtnicima ne polazi za umom. A mož’ misliti kako sve to duboko razume Srbija koja se svakog jutra budi s pogledom na Sarapu. Zaista – kuda ide zemlja čiji žitelji čim otvore oči prvo ugledaju Sarapu?\nSARAPIN TEKST: „I sada rizikujem izlive mržnje u mozak ali ipak ću da napišem. Srbija nije više u lažnoj tranziciji koja je donela demagogiju narodu i bogaćenje malobrojnima. Srbija polako ide ka EU i ima najveći priliv investicija u regionu, ali i predstavlja zemlju koja se zalaže za mir i stabilnost u regionu. Ovo je nešto za šta sam se i sam zalagao tri decenije i ne bi bilo normalno da napadam one koji vode u tom pravcu ovu zemlju“.\nANALIZA – ŠTA JE SARAPA HTEO DA KAŽE: Sarapa je ovde hteo da istakne kako su dve najvažnije stvari za Srbiju: priliv Pinkovih investicija u Sarapu koji je najveći u regionu (tu je valjda mislio na investicije, a ne na Sarapu), kao i stabilnost u regionu, ali se iz tog neponovljivog stila naslućuje da mu je mnogo važnija stabilnost u donjoj abdominalnoj regiji, jednoj vrsti ograničenog regiona.\nIz ovog teksta praktično je dokazano zašto su čarape trenutno u trendu.


ProSes - drugi zajednički sastanak članova radne grupe za reformu NPP-a\nDrugi zajednički sastanak članova radnih grupa za reformu nastavnog plana i programa (NPP) na studijama sestrinstva/zdravstvene njege Medicinskog fakulteta Tuzla i Medicinskog fakulteta Banjaluka održan je 16. novembra 2015. godine u Tuzli. Završne verzije kurikuluma predstavile su prof. Amela Matavulj (rukovoditeljka studijskog programa zdravstvene njege na Medicinskom fakultetu u Banjaluci) i prof. dr Vesna Ferković (prodekanesa za predkliničku nastavu na Medicinskom fakultetu Tuzla).\nRadne grupe su počele sa aktivnostima u aprilu ove godine, sa zadatkom da usklade NPP na studiju sestrinstva/zdravstvene njege sa direktivama Evropske unije o priznavanju stručnih kvalifikacija (Direktiva 2005/36/EZ i Direktiva 2013/55/EZ). Definisana su jezgra kompetencija koje se stiču na studijskom programu, adekvatno raspodjeljen broj sati teorijske i praktične nastave, oasigurano pravilno radno opterećenje studenata izraženo u formi ECTS bodova, uvodeni novi predmeta i modifikovani neki od postojećih, te definisani ciljevi predmeta i ishodi učenja koji se trebaju postići u pojedinačnim predmetima i u cjelokupnom studijskom programu. Pri tome su ispoštovane obavezujuće zakonske regulative u oblasti obrazovanja na nivou entiteta/kantona. Za ovako složen zadatak radne grupe su dobile stručnu pomoć nekolicine bh. i stranih stručnjaka (Švajcarska, Slovačka, Slovenija) koju je obezbijedio ProSes.\nRezultat su NPP preorijentisani od medicinskog ka holističnom, sestrinskom pristupu, sa oko 80% sadržaja usaglašenog između dva fakulteta. Reformirani NPP će unaprijediti priznavanje stručnih kvalifikacija na teritoriji BiH i van nje za buduće diplomirane medicinske sestre i tehničare/diplomirane medicinare zdravstvene njege, olakšavajući prohodnost radne snage; to će u krajnoj liniji osigurati kvalitetniju, stručniju i sigurniju zdravstvenu njegu za sve građane BiH. Izrada sadržaja nastavnih predmeta i kataloga kliničkih vještina, te ulazak u proceduru usvajanja i licenciranja NPP su koraci koji predstoje. Za primjenu revidiranih NPP neophodno je da diplomirane medicinske sestre i tehničari/diplomirani medicinari zdravstvene njege što brže steknu uslove za izbor u saradnička, a zatim i nastavna zvanja.\nPored članova radnih grupa fakulteta iz Tuzle i Banjaluke koji rade na reviziji svojih NPP na studiju sestrinstva/zdravstvene njege, sastanku su prisustvovali i predstavnici Federalnog ministarstva zdravstva; Ministarstva obrazovanja, nauke, kulture i sporta Tuzlanskog kantona; Ministarstva zdravstva Tuzlanskog kantona; ProSes-a; te Švajcarske ambasade u Sarajevu kao predstavnika donatora projekta – Vlade Švajcarske. Učešće u diskusiji su uzeli i predstavnici Fakulteta zdravstvenih studija Sarajevo i Visoke medicinske škole Prijedor.\nFokus projekta u četvrtoj projektnoj godini biće usmjeren na Fakultet zdravstvenih studija Sarajevo, Visoku zdravstvenu školu Bihać i Visoku medicinsku školu Prijedor kako bi prilagodili svoje NPP zahtjevima direktiva Evropske unije. Na ovaj način će svi javni sestrinski fakulteti u BiH (pet kroz ProSes, tri kroz Tempus CCNURCA projekat) proći kroz proces usklađivanja NPP sa direktivama i standardima Evropske unije.\nProces reforme NPP dio je aktivnosti koje ProSes provodi u okviru svoje treće komponente u saradnji sa javnim fakultetima sa studijama zdravstvene njege/sestrinstva u BiH. Podrška je definisana sporazumima o saradnji koji su potpisani sa svih osam fakulteta/visokih škola sa studijama zdravstvene njege/sestrinstva u BiH.\nStručno tumaenje direktive EZ i preporuke za NPP - prezentacija


Konferencija: Jačanje održivog lokalnog i ruralnog razvoja u zemljama SAP-a kroz iskustva LEADER programa – Think Tank Populari\n20.05.2008. / No Comments\nAlida Vračić, izvršna direktorica Popularija učestvovala je na konferenciji “Jačanje održivog lokalnog i ruralnog razvoja u zemljama SAP-a kroz iskustva LEADER programa“ koja se održala od 19. do 21. 05. 2008. u Budimpešti, Mađarska.\nOvu međunarodnu konferenciju i posjetu organizirao je Međunarodni centar za demokratsku tranziciju (ICDT) u suradnji s Fondacijom ruralna radionica Mađarske (RWF) i Stalnom radnom grupom za ruralni razvoj u jugoistočnoj Evropi (SWG).\nEvent je financijski podržala Centralna evropska inicijativa unutar svog “Know-how” programa razmjene (CEI KEP).\nCilj ICDT-a i partnera bio je da učesnicima konferencije prenesu evropska, a posebno, mađarska iskustva i primjere najboljih praksi u vezi uspješnog plana o lokalnom razvoju koji se koristi širom Evropske unije, te implementiraju krucijalnu početnu fazu programa koji uključuje veliki broj učesnika, a tiče se jačanja kapaciteta u okviru implementacije LEADER programa na području Zapadnog Balkana.\nAgenda: Konferencija: Jačanje održivog lokalnog i ruralnog razvoja u zemljama SAP-a kroz iskustva LEADER programa (.pdf) >>>\nPozivnica za konferenciju Jačanje održivog lokalnog i ruralnog razvoja u zemljama SAP-a kroz iskustva LEADER programa (.pdf) >>>


'BEZ KEŠA SE MOŽE'\n'BEZ KEŠA SE MOŽE'\nGrađani sve više koriste kartice\nPrimetno je da su građani informisaniji i da polako počinju da "napuštaju keš" i u većem broju koriste platne kartice, a sve je više usluga koje svakodnevno na taj način mogu da plate, rečeno je na Visa Cashless Forumu u Beogradu.\nPomoćnik ministra trgovine, turizma i telekomunikacija Sava Savić rekao je da je razvoj digitalne infrastrukture veoma važan i da je nemoguće bez inovacija imati dobre servise i usluge.\nOn je rekao da je upravo zbog nepoverenja ljudi koji nemaju kartice važna bezbednost IKT sistema.\nSavić je podsetio da su u poslednje vreme doneti važni zakoni među kojima i Zakon o informacionoj bezbednosti, odnosno da su omogućeni servisi i usluge zahvaljujući kojima se koriscnicma usluga garantuju verodostojnost podataka.\nSavić je rekao da je zabeležen trocifreni rast broja korisnika u mobilnom bankarstvu.\nOn je naveo primer domaćeg start up-a Car:Go koji, kako je rekao olakšava poslovanje upravo zbog načina plaćanja.\nMarijana Vidas Bubanja, predsednica skupštine Udruženja e-Razvoj, rekla je da je finansijski sektor prvi prepoznao alate za poslovanje kada je ova obast u pitanju, a da je ulazak stranih banaka u sektor doneo i novu tehnologiju i nove načine razmišljanja.\nAndrej Aleikin, direktor sektora za digitalna rešenja u kompaniji Visa, rekao je da pametni gradovi ne mogu da funkcionišu bez bezgotovinskih plaćanja, odnosno da su ona srž pametnih gradova.\nIzvršni direktor za digitalno bankarstvo u Komercijalnoj banci Petar Stefanović smatra da bezgotovinsko placanje olakšava život građanima i da je primetno da korisnici polako "napuštaju keš" i da se ubrzava prihvat i korišhćenje platnih kartica.\nOn je naveo da se sve više usluga na ovaj način može platiti i kao primer naveo da su i taksi udruženja uvela Pos aparate, zatim u gradskom prevozu se karta može takođe na ovaj način platiti.\nČak i male trgovine imaju kartične aparate, rekao je Stefanović i dodao da se danas sve više robe može poručiti preko interneta, te da to pokazuje "bez keša može da se živi".\nSaša Damnjanović iz Rajfajzen banke je rekao da je edukacija klijenata najvažnija kako bi im se predočile sve mogućnosti i usluge, a Natasa Sekulić iz kompanije IBM navela je da je budućnost u veštačkoj inteligenciji i inovacijama.\nKako je rekla, partnerstvo države i biznis sektora je od ključne važnosti i "ide ruku pod ruku" kada je unapređenje ove oblasti u pitanju.


Crno-beli orkestar raštimovan i u Kazanju - Sportska centrala\nCrno-beli orkestar raštimovan i u Kazanju\n14 okt 2020. 20:02\nUniks – Partizan 93:70 (22:13, 15:19, 30:21, 26:17)\nKošarkaši Partizana doživeli su četvrti poraz u petoj takmičarskoj utakmici ove sezone. Protivnik nije bio za „vađenje“, ali ostaje utisak da crno-beli ništa novo i pozitivno nisu prikazali u odnosu na prethodne izgubljene mečeve i doživeli su ubedljiv poraz u Kazanju.\nCrno-beli nisu loše počeli utakmicu, vodili su sa 3:0 i 6:5, ali je Ajzeja Kenan sa dve trojke poveo seriju ruskog kluba koji je relativno lako došao do dvocifrene prednosti (18:8). Košem Nikole Jankovića i jednim pogođenim bacanjem Gordića Partizan je prekinuo ovu seriju, ali se tada razigrao Džamar Smit i sa dva vezana koša ponovo doneo najveću prednost svom timu u prvoj deonici (22:11).\nPartizan je u prvih 10 minuta imao 6 izgubljenih lopti i samo jednu pogođenu trojku iz 5 pokušaja, a nakon koša Dangubića zaostatak beogradskog kluba bio je 9 poena posle 10 minuta košarke (22:13).\nDomaćin je dobro otvorio drugu četvrtinu, poveo je Uniks sa 28:15, ali je usledila sekvenca Erika Mike – ukradena lopta, defanzivan skok i dva koša i Partizan je prišao na 30:22. Zonska odbrana gostiju i dalje je davala rezultat, ali su problemi u napadu bili veliki i Partizan je propustio četiri ili pet napada za dodatno smanjenje rezultata.\nIpak, da ne bude toliko loše po Partizan u prvom poluvremenu pobrinuo se Miler-Mekintajer koji je poentirao nakon ukradene lopte, a zatim asistirao Nikoli Jankoviću za 33:29. Nedugo zatim i Zagorac je pogodio trojku za 35:32, ali je Trifunović faulirao Kenana tri sekunde pre kraja, Amerikanac je pogodio oba slobodna bacanja i posle 20 minuta Uniks je vodio 37:32.\nManje od dva minuta bilo je potrebno Uniksu da ponovo stekne dvocifrenu prednost (44:34), a nije mnogo pomogao ni tajm-aut Šćepanovića. Razigrao se Holand, a posle dve uzastopne trojke Kenana i jedne Smita Uniks je prvi put na meču imao više od 20 poena prednosti (62:40), tri minuta pre kraja trećeg perioda. Sam finiš treće četvrtine pripao je crno-belima, Uniks je u poslednji minut ušao sa vođstvom 67:47, ali je najpre Gordić pogodio slobodno bacanje, Pejdž trojku, a košem Milera-Mekintajera Partizan je prišao na 67:53.\nUspeli su crno-beli da smanje na 71:61 šest minuta pre kraja, ali je posle nekoliko grešaka i ishitrenih poteza Uniks lako došao do 77:61 i potpuno prelomio meč, a do kraja meča stigli do veoma ubedljivog trijumfa.\nNajefikasniji kod Partizana bio je Nikola Janković sa 12 poena, Jaramaz je ubacio 11, a Stefan Janković i Miler-Mekintajer po 10 poena. Kenan je predvodio Uniks sa 23 poena, Morgan je postigao 22, a Braun i Holand po 16 poena.


- Podrška EU održivim investicijama doprineće cilju Crne Gore da obezbedi održivost javnog duga, što je takođe od presudne uloge u kontekstu procesa pristupanja. EU ne otplaćuje kredite od trećih strana - navela je Pisonero.\n"Postoji rizik od makroekonomskih neravnoteža i zavisnosti od duga", naglašava portparolka EK, preneo je portal RTCG.\nDodaje da će EU nastaviti da promoviše stabilnost, održivi razvoj i poštovanje dobrog upravljanja, u partnerstvu sa trećim zemljama, takođe i na Zapadnom Balkanu.\n- Kada govorimo konkretno o Crnoj Gori i Kini, EU je zabrinuta zbog socioekonmskih i finasijskih efekata nekih kineskih investicija i duga koji neke kineske investicije imaju u zemlji - kazao je Stano ogovarajući na pitanje novinara.\n- Radimo mnogo sa Crnom Gorom i zemljama Zapadnog Balkana, kako bismo im pomogli da se usklade sa EU standardima i reformama, ali ne otplaćujemo dugove koje oni uzimaju od trećih zemalja - zaključio je Stano.\n"ZAJAM DA ZAMENIMO ZA ZAJAM" Dritan Abazović ima "recept" da Crnu Goru oslobodi ruske i kineske dužničke OMČE (VIDEO)


Muke za poslastičare: uskoro bez Diznijevih junaka na tortama | 013 info\nMuke za poslastičare: uskoro bez Diznijevih junaka na tortama\nPančevo, Sub, 16/01/2016 - 18:35\nZakon o autorskim pravima polako ulazi u sve segmente društva. Pa ukoliko imate nameru da obradujete neko dete tortom sa motivima likova iz omiljenih crtaća, uskoro ćete morati da dobro razmislite o tome. Kazna za neovlašćeno korišćenje likova Pepa Praseta, Miki Mausa, princeze Elzu i Ane, Sunđer Boba, Munje Mekvina i Diznijeve družine može ići i do 200.000 dinara!\nPrethodne nedelje, poslastičare je prilično uznemirila vest koji dolazi od naših suseda. Naime, hrvatska kompanija „Fani kejk faktori”, koja je nedavno otkupila prava za korišćenje određenih likova iz crtanih filmova, isključivo za torte, mogla bi već u martu da se pojavi i na srpskom tržištu. Oni su već obavestili sve poslastičare u Hrvatskoj da je korišćenje likova iz crtanih filmova kojima se dekorišu torte kršenje autorskih prava i da za sada samo ova firma ima legalno pravo da se time bavi.\nOva situacija može direktno da se prenese i na tržište Srbije, jer torte kompanije „Fan kejk fektori” uskoro stižu i u naše maloprodajne lance.\nSvi oni koji žive od prodaje dečjih rođendanskih torti, osetiće veliki udarac na njihovo poslovanje jer je ovaj segment izrade torti jedan od najznačajnijih i najprofitabilnijih u svakoj poslastičarnici. Kako bismo saznali koliko su poslastičari u Pančevu informisani o ovoj situaciji i da li strahuju od izvesnih kazni, razgovarali smo sa vlasnikom poslastičarnice Anči kolači, Draganom Milosavljevićem, koji nam je rekao da su o ovim merama saznali upravo iz medija.\nKako on kaže za sada ova poslastičarnica nema licencu kakvu poseduje hrvatska „Fan kejk fektori”, ali da bi je nabalili ako bi postojao ekonomski interes za to. „Ako bi cena bila prihvatljiva za nas, ali i za potencijalne kupce naših torti mi bismo nabavili ovu licencu. Trošak plaćanja licence bi morao da se ukalkuliše u proizvodnu cenu torte, i pitanje je da li bi kupci to mogli da plate.”\nVlasnik poslastičarnice Anči kolači nam je takođe rekao da bi prestanak izrade torti sa likovima omiljenih Diznijevih crtaća u velikoj meri uticao na njihovo poslovanje. „Naša firma ima 33 stalno zaposlena radnika a segment torti za dečije rođendane je veliki. Ukoliko bi prestali da pravimo ove figure verovatno da bismo morali da otpustimo jedan broj radnika, najmanje 2-3.”\nKako bi obavestila sve koji se bave ovom oblašću o kršenju autorskih prava prilikom neovlašćenog korišćenja Diznijevih likova za izradu torti, hrvatska kompanija „Fan kejk fektori” unajmila je advokatsku kancelariju koja je slala obaveštenja i upozorenja. Iz te kancelarije je poručeno da će izveštaj kontrole poštovanja zakona biti poslat kompaniji Dizni, koja je davalac licence koja treba da odluči o daljem postupanju.\nKazne za kršenje autorskih prava za fizička lica, kreću se i do 200.000 dinara i one mogu neprijatno da iznenade i sve one koji privatno prave torte po porudžbini. Kazna za kršenje autorskih prava u Srbiji se kreće od 50.000 dinara do čak milion dinara, a kršenje ovog zakona tretira se i kao krivično delo za koje je zaprećena kazna zatvora do tri godine.\ntorta kazna Dizni autorska prava


Isporuka | VISAe-commerce DemoShop\nSvi proizvodi poručeni putem ____________ web prodavnice koje imamo na zalihama, na teritoriji Srbije isporučuju se u roku od ________ radnih dana od prijema porudžbine, kurirskim službama ______________, a plaćate ih prilikom preuzimanja, sem ukoliko ih niste platili online, platnom karticom, ili uplatnicom preko računa.\nU saradnji sa kurirskim službama omogućili smo besplatnu dostavu na teritoriji Srbiji za sve iznose iznad _________ dinara. Ako je iznos manji dostava se naplaćuje do _________ dinara. Promenljivi troškovi isporuke obračunavaju se prema važećem cenovniku kurirske službe koji su objavljeni na sajtu _________.\nKurir će vas kontaktirati pre isporuke. U slučaju da vas kurir ne pronađe na navedenoj adresi, ostaviće vam obaveštenje kako možete da preuzmete svoju pošiljku. Sve pošiljke predate kurirskoj službi do 16 h, od ponedeljka do petka biće vam isporučene sledećeg radnog dana u periodu od 08 do 14 h. Pošiljke koje predamo u petak biće vam isporučene u subotu ili ponedeljak. U dane vikenda kurirske službe ne preuzimaju pošiljke, tako da se porudžbine primljene tokom vikenda otpremaju u ponedeljak. Za informaciju o tome da li smo predali pošiljku kurirskoj službi možete nas kontaktirati na broj telefona __________ ili putem e-mail adrese _________________.\nAko je Vaše prebivalište na adresi koja se nalazi van teritorije Srbije, artikle iz naše ponude isporučujemo putem _____________, vreme dostave pošiljke je do __________ dana. Trenutno postoji mogućnost dostave u inostranstvo samo u određenim državama odnosno na teritoriji država__________________________. Plaćanje poručene robe moguće je isključivo online platnim karticama, u lokalnoj valuti Republike Srbije. Za informativni prikaz cena u drugim valutama koristi se kurs Narodne Banke Srbije . Iznos za koji će biti zadužena Vaša platna kartica biće izražen u Vašoj lokalnoj valuti kroz konverziju u istu po kursu koji koriste kartičarske organizacije, a koji nama u trenutku transakcije ne može biti poznat. Kao rezultat ove konverzije postoji mogućnost neznatne razlike od originalne cene navedene na našem sajtu. Troškovi dostave u gore navedene države, za sve porudžbine koji prelaze iznos od _________ eura u protivdinarskoj vrednosti po kursu Narodne Banke Srbije koji važi u trenutku plaćanja, se ne plaćaju, dok za porudžbine čiji je iznos manji od ________ eura, dostava se naplaćuje po važećom cenovniku ___________________.


"Štedeli smo, 5 miliona EUR Srebrenici"\nNaslovnica Bosna i Hercegovina “Štedeli smo, 5 miliona EUR Srebrenici”\n“Štedeli smo, 5 miliona EUR Srebrenici”\nSrpski premijer Aleksandar Vučić izjavio je u Srebrenici da je Vlada Srbije odlučila da donira 5 miliona evra tom gradu na istoku Republike Srpske, odnosno BiH.\nSrbija će u ponedeljak općini Srebrenici uplatiti dva miliona evra za razvoj infrastruture u toj općini, a ima izdvojenih još tri miliona evra za buduće zajedničke projekte, izjavio je Vučić.\nPremijer Srbije je, obraćajući se na investiciono-razvojnoj konferenciji Srebrenica 2015., rekao da je Vlada Srbije, na današnjoj sjednici, izdvojila pet miliona evra, odnosno deset miliona konvertibilnih maraka za Srebrenicu i poručio da je to ulog u budućnost.\n“Srbija gleda u budućnost i mi Srbi želimo najbolje odnose sa Bošnjacima, da gradimo najbolju budućnost, da narednih stotinu godina provedemo u miru, da svima bude bolje, da živimo bolje. Ovo je za nas mali doprinos takvoj zajedničkoj budućnosti i uvjeren sam da će uvjek biti više razloga za radost, sreću i život i da ćemo mnogo više misliti na to, a da nikada nećemo zaboraviti i da ćemo uvek umjeti da osudimo ono što je u prošlosti bilo loše”, rekao je Vučić.\nNaše kompanije, vaše lokalne kompanije, da rade projekte u visini od tri miliona evra. Taj novac je spreman. Projekte koje imate, želite da uložite u škole, domove zdravlja, imate puteve u koje treba da se uloži… mi smo spremni i taj novac vam stoji na raslpolaganju”, rekao je Vučić.\nOn je dodao da svi Srebreničani, bez obzira da li su Bošnjaci ili Srbi, mogu da računaju na više novca i bolji život.\n“Uveren sam da ćete naći način kako da uložite novac u budućnost, a na našu podršku uvek možete da računate”, rekao je Vučić.


POVREĐENO DVOJE DECE: Udes na Zvezdari, automobil se zakucao u trolejbus! | Novosti.RS\nPOVREĐENO DVOJE DECE: Udes na Zvezdari, automobil se zakucao u trolejbus!\nU ČINGRIJINOJ ulici na Zvezdari večeras se dogodila saobraćajna nesreća u kojoj je povređeno dvoje dece.\nPrema poslednjim informacijama, do nesreće je došlo kada su se sudarili automobil i trolejbus.\nPrema nezvaničnim informacijama, vozač automobila je udario vozača trolejbusa i polomio staklo tog vozila.\nPOKUŠAO PLJAČKU PLASTIČNIM PIŠTOLJEM: Uhapšen zbog pokušaja pljačke zlatare u Bačkoj Topoli\n24. 12. 2020. u 16:10\nBeograd saobraćajna nesreća Zvezdara saobraćajna nezgoda


Opšta Bolnica Ćuprija – Bolnica u Ćupriji uvodi informacioni sistem\nPrema planu za uvođenje bolničkog informacionog sistema, početak implementacije u Opštoj bolnici Ćuprija je planiran za drugu polovinu septembra.\nProjekаt Integrisаni zdrаvstveni informаcioni sistem (EU-IHIS) imа zа cilj dа uvede i integriše bolničke informаcione sisteme u 19 bolnicа u Srbiji i dа ih poveže u jedinstven, stаndаrdizovаn sistem povezаnog elektronskog zdrаvstvenog\ndosijeа (engl. Electronic Health Record – EHR), što će dovesti do unаpređene efikаsnosti i poboljšаnog kvаlitetа pružаnjа zdrаvstvene zаštite orijentisаne nа pаcijentа. EU-IHIS projekаt se sprovodi pod vođstvom Ministаrstvа zdrаvljа Republike Srbije, а finаnsirа gа Delegаcijа Evropske unije u Republici Srbiji.\nProjekаt operаtivno sprovode Regionаlnа kаncelаrijа Svetske zdrаvstvene orgаnizаcije zа Evropu (SZO) preko Kаncelаrije u Srbiji, uz аdministrаtivnu podršku Kаncelаrije UN zа projektne usluge (UNOPS). Uvođenje bolničkih informаcionih sistemа (engl. Hospital Information System – HIS) u bolnice obuhvаćene projektom je koncipirаno tаko dа pruži zаokruženi skup elemenаtа koji omogućаvаju unаpređenje rаdnog procesа nа velikoj većini rаdnih mestа zdrаvstvenih rаdnikа i dа omogući dа korisnici dobiju funkcionаlnu celinu kojа će podići kvаlitet poslovаnjа bolnicа nа viši nivo.\nImplementirаnа rešenjа će omogućiti poboljšаnu internu komunikаciju i rаspoloživost informаcijа, izbegаvаnje višestrukog unosа ili prepisivаnjа podаtаkа, unos podаtаkа nа mestu nаstаnkа sа primenom odgovаrаjućih šifrirаnjа, kаo i bolju evidenciju stаvki koje se fаkturišu zdrаvstvenom osigurаnju. Pri tome su uzetа u obzir ogrаničenjа kojа postаvljаju obim projektа i potrebа dа se izbegne bаvljenje posebnostimа i (nаjčešće dijаgnostičkim i nemedicinskim) podsistemimа koji se koriste u pojedinim bolnicаmа. Nаrаvno, ostаvljа se mogućnost dа se ove specifičnosti nаknаdno pokriju vаn okvirа EU-IHIS projektа.


RTV Mir - CARINA BEZ AKREDITACIJE KONTROLIŠE KVALITET NAFTNIH DERIVATA\nCARINA BEZ AKREDITACIJE KONTROLIŠE KVALITET NAFTNIH DERIVATA\nSubota, 10. avgust 2019, 18:21\nPRIŠTINA - Iako je Carini Kosova još krajem aprila ove godine istekla akreditacija o ispitivanju kvaliteta nafnih derivata ona je nastavila sa kontrolom kvaliteta goriva. Međutim, administrativno uputstvo o kvalitetu naftnih derivata u članu 20, tački 5 predviđa da ovaj posao može da obavlja samo akreditovana laboratorija.\nNadležnost oko kontrole kvaliteta nafte i naftnih derivata u aprilu 2015. godine preuzela je Carinska laboratorija Kosova od Ministarstva trgovine i industrije kada je na čelu ovog ministartva bila Hikmete Bajrami. Iz resornog ministarstva su istakli da nakon što je akreditacija istekla 29. aprila ove godine, carina nije podnela zahtev za ponovnu akreditaciju. Međutim, portparol Carine Kosova Adriatik Staviljeci je za Kosovapres rekao da su u procesu reakreditacije.\n“Ne možemo da kažemo da laboratorija Carine Kosova nema akreditaciju, to je akreditovana laboratorija, ali je sertifikat o akreditaciji prestao da važi određenog datuma i trenutno smo u procesu obnavljanja tog sertifikata. Tako da ne možemo da kažemo da je laboratorija Carine Kosova ne akreditovana”, rekao je Staviljeci.\nKontrola kvaliteta nafte bez akreditacije je krivično delo, smatra Jakup Gaši, vlasnik laboratorije Siera, koja je za kontrolu goriva bila akreditovana od strane Ministartva trgovine i industrije.\n“Kontrolu koju Carina vrši je nezakonita.Carina ima mogućnosti za ispitivanje samo tri metode, dok administrativno uputstvo zahteva 19 metoda kojima se kontroliše nafta.Tender za nabavku opreme za određivanje broja oktana nakon isteka akreditacije je nezakonit i predstavlja prevaru, jer carini ne treba takva oprema”, rekao je Gaši.\nPortparol Carine Kosova Adriatik Staviljeci odgovorio je da niko nema pravo da Carini govori šta bi od opreme trebalo da nabavlja.Staviljeci naglašava da Kosovska carina nije izabralada bude nadležna za analizu goriva, već da su te nadležnosti prenete iz Ministartva trgovine i industrije.


Izdavanje stanova Brović - Moja Nekretnina\nBrović, Obrenovac, Beograd\nZa koliko se može izdati stan na lokaciji Brović?\nAktuelna ponuda za izdavanje stanova Brović\nProsečna cena kada je u pitanju Izdavanje stanova Brović\nNa teritoriji Brović u proteklih mesec dana nije objavljen veliki broj nekretnina kako za izdavanje tako i za prodaju. Zbog toga podaci o prosečnoj ceni izdavanja-prodaje nekretnina na ovoj lokaciji nije reprezentativan.\nStanovi za izdavanje Brović\nTretnutno je u na srpskom tržištu nekretnina u ponudi 0 oglasa za izdavanje stanova Brović. Ovde ih možete pogledati:\nProcena vrednosti nekretnine Brović


MILE NA APARATIMA: Stupila na snagu odluka o ukidanju 9. januara, "dana RS-a"\nNaslovna/BiH/MILE NA APARATIMA: Stupila na snagu odluka o ukidanju 9. januara, “dana RS-a”\nĆubrilović kaže da je za Narodnu skupštinu 9. januar historijska činjenica ustanovljenja RS-a i “tako će i ostati”\nPredsjednik Narodne skupštine Republike Srpske (RS) Nedeljko Čubrilović tvrdi da Ustavni sud BiH nije naveo ni argumente, ni razloge koji obrazlažu presudu kojom je ukinut 9. januar, kao “dan RS-a”.\nČubrilović je danas upoznao članove skupštinskog Odbora za ustavna pitanja s tim da je odluka Ustavnog suda BiH, kojom se usvaja zahtjev dijela delegata jednog kluba u Vijeću naroda RS-a za ocjenu ustavnosti člana 2. stav 1. Zakona o Danu RS-a, zvanično zaprimljena u Narodnoj skupštini 19. aprila, te da je objavljena u “Službenom glasniku BiH” i stupila na snagu.\nOn je, kako je saopćeno iz NSRS-a, rekao da u toj odluci Ustavni sud “nije osporio pravo RS-a da proglasi i slavi svoj Dan Republike, nego da je naveo da 9. januar nije ustavan”.\nČubrilović tvrdi da u odluci “nisu navedeni ni argumenti, ni razlozi koji obrazlažu zbog čega je sud presudio na ovaj način”.\n– Za Narodnu skupštinu 9. januar je historijska činjenica ustanovljenja RS-a i tako će i ostati – ustvrdio je.\nUstavni sud Bosne i Hercegovine 29. marta je proglasio neustavnom odredbu o 9. januaru kao “danu RS-a”, ali srpski politički predstavnici najavljuju da će se taj datum i dalje slaviti.\nPredstavnici Bošnjaka u organima vlasti entiteta RS izražavali su i ranijih godina negodovanje zbog činjenice da je nastavljeno s obilježavanjem neustavnog i diskriminirajućeg 9. januara kao “dana RS-a”.\nIsticali su da, prema mišljenju Venecijanske komisije i odluci Ustavnog suda BiH, 9. januar kao tzv. “dan RS-a” predstavlja historijsko naslijeđe samo jednog, srpskog naroda i da kao takav uspostavlja povlašteni položaj pripadnika srpskog naroda u odnosu na Bošnjake, Hrvate, ostale i građane RS-a.\nSenad Šepić: Upotreba sile prema demobilisanim borcima je neprihvatljiva


Novinari u generalnom štrajku - Klix.ba\nNovinari u generalnom štrajku\n17.2.2010. u 17:36\nNovinari, snimatelji i radnici Radio-televizije Travnik (RTT) jutros su u 10.00 sati prekinuli emitovanje programa i stupili u generalni štrajk.\n"Zahtijevamo hitno rješavanje vlasničkih odnosa, uplatu doprinosa za penzijsko, invalidsko i zdravstveno osiguranje za period od 2003. do 2010. godine, te isplatu četiri zaostale plate", rekao je Srni predsjednik Sindikata ove medijske kuće Kadro Baltić.\nOn je naveo da su svoje zahtjeve dostavili direktoru RTV Travnik, načelniku opštine Travnik Tahiru Lendi, Centrali SDA, Opštinskom i kantonalnom odboru SDA, te Ministarstvu obrazovanja Srednjobosanskog kantona.\nU Sindikatu ove medijske kuće podsjećaju da je 1997. godine osnovana televizija Travnik, a njen osnivač je, kako kažu, Centrala SDA Sarajevo.\nRadio Travnik 22. oktobra 1967. godine osnovala je Skupština opštine Travnik i kao takav postojao je do 1997. godine kada je ugašen i pripojen novoosnovanom mediju RTT i tako, automatski došao u vlasništvo SDA.\nU Sindikatu dodaju da su juče telefonom razgovarali sa portparolom SDA Amirom Zukićem i doznali da ta stranka vodi pregovore o prenosu vlasništva na neka privatna lica.\nRadnici ove medijske kuće ističu da se nameće pitanje po kojem principu i na koji način Centrala SDA BiH može prodavati nešto što je "nezakonito stanovnicima Travnika oduzeto prije 13 godina".\nOsam NVO se zalaže za produženje "viznog terora"


Ko će biti novi direktor SIPA? | Trebinje Danas\nNezavisni odbor kao nezavisno tijelo policijske strukture BiH raspisao je javni konkurs za direktora Agencije za istrage i zaštitu na mandat od četiri godine.\nKonkurs je objavljen u jučerašnjem Službenom glasniku BiH, od kada teče rok od 15 dana za predavanje prijava, rečeno je Srni u Parlamentarnoj skupštini BiH. Konkurs je objavljen i u Službenom glasniku Brčko distrikta, te dnevnim novinama Dnevni avaz, Glas Srpske i Večernji list, kao i na web-stranici Parlamentarne skupštine BiH.\nOsim opštih uslova, kandidati za novog direktora SIPA-e, navedeno je u konkursu, treba da imaju visoku stručnu spremu, radno iskustvo u toj spremi u trajanju od najmanje pet godina, te da imaju čin glavnog inspektora policije ili viši čin i najmanje tri godine rada u tom činu, kao i da nisu članovi političke stranke.\nNakon zaključenja konkursa Nezavisni odbor utvrdiće da li pristigle prijave ispunjavaju konkursom propisane uslove i obaviti intervju sa kandidatima, te sačiniti rang listu od pet najsupješnih kanidata koju će dostaviti ministru bezbjednosti u Savjetu ministara.\nAktuelnom direktoru Sipe Perici Staniću mandat na ovoj poziciji ističe početkom novembra.


DODIK: Ukazali Vučiću na dvostruke aršine međunarodne zajednice | Novosti.RS\nSRPSKI član Predsedništva BiH Milorad Dodik izjavio je danas da su iz Republike Srpske dostavili dokumenta predsedniku Srbije Aleksandru Vučiću u kojima ukazuju na antidejtonsko ponašanje visokog predstavnika međunarodne zajednice u BiH, te da su i time želeli da pokažu da zapadne zemlje imaju dvostruke aršine kada je reč o pitanjima RS i KiM.\n"Naravno da je to deo naših razgovora koje smo imali u Banjaluci i potrebe da predsednika Vučića, odnosno Srbiju, upoznamo sa antidejtonskim ponašanjem visokog predstavnika međunarodne zajednice u BiH povodom primene Dejtonskog sporazuma", pojasnio je Dodik u izjavi za Tanjug.\nOn je istakao da žele da podrže predsednika Vučića u nastojanju da na pravi način i sa dodatnom snagom uđe u pregovore sa Prištinom.\n"Mi smo dostavili predsedniku Srbije informacije o antidejtonskim ponašanju, kao akt koji je razmatran i razmatra se na vladi. Naravno da već imamo zaključke vezano za antidejtonsko ponašanje i kršenje Dejtona u Skupštini RS i u celini ćemo te dokumente dostaviti predsedniku Srbije", naveo je Dodik.\nTo je, ističe, učinjeno, s obzirom da Srbija razgovara sa Prištinom, a da su neke zapadne zemlje rekle da prihvataju nezavisnost Kosova, dok te iste zapadne zemlje krše Dejton, tako što Republici Srpskoj oduzimaju prava, žele da je konzerviraju i naprave unitarnu BiH. To je, naglašava Dodik, potpuno obrnuti proces koji je viđen na primeru Kosova i Metohije.\n"Dakle, ideja da se Vučiću dostave podaci u tom pogledu i da može na relevantan način da uporedi različito ponašanje međunarodne zajednice u gotovo identičnim situacijama vezano za statuse", naveo je Dodik.\nOn je istakao da potpuno razume da je za Vučića to teško pitanje, ali da Srbija kao garant Dejtonskog sporazuma, treba i ima obavezu, što predsednik i pokazuje, da zaštiti legitimna prava RS, stečena Ustavom i Dejtonskim sporazumom.\n"Ukoliko međunarodna zajednica smatra da je Kosovo nezavisno, a jedan deo nje je već pokazao da priznaje nezavisno Kosovo, većina zemalja EU i SAD, onda mi smatramo da i mi možemo kao RS da istaknemo pravo na regulaciju statusa koji nama odgovara", rekao je Dodik.\n"I BiH i visoki predstavnik i međunarodna zajednica su oduzimali prava RS i oni žele da evropskim procesom BiH, to nasilje verifikuju i da se promeni Ustav i ubaci u Ustav i sve nadležnosti prebace na Sarajevo", rekao je Dodik.\nRanije danas, Vučić je izjavio da je dobio "određene papire" iz Republike Srpske, te da očekuje i određene odluke Skupštine Republike Srpske, pa će promisliti kako po tom pitanju da se odredi Srbija.\nJedini "papiri" koji su ranije najavljeni iz Banjaluke tiču se izjave Milorada Dodika, na zajedničkoj pres konferenciji u Banjaluci, da je predsedniku Srbije rekao da se ne može razgovarati o odvajanju Kosova, a da se pritom ne razgovara I o statusu Republike Srpske, odnosno da "ako Kosovo ostaje u Srbiji i RS ostaje u BiH".\nKosovo i Metohija dijalog Beograda i Prištine Dejtonski sporazum RS BiH Srbija i Republika Srpska Aleksandar Vučić i Milorad Dodik međunarodna zajednica\nVUČIĆ DANAS U RS: Srpskoj 2,7 miliona €\n23. 07. 2020. u 06:33\n( 4 ) ( 349 )Odgovori\nSad je pravo vreme da RS podnese zahtev za priključenje Srbiji i stavi do znanja celom svetu da Srbi više neće biti razdvojena nacija !


Jovanović: Vojvođani da preuzmu odgovornost za svoj život | Autonomija\nJovanović: Vojvođani da preuzmu odgovornost za svoj život\nLider Liberalno demokratske partije (LDP) Čedomir Jovanović rekao je danas u Novom Sadu da se LDP zalaže za autonom…\nLider Liberalno demokratske partije (LDP) Čedomir Jovanović rekao je danas u Novom Sadu da se LDP zalaže za autonomiju Vojvodine koja će značiti pravo ljudi u toj pokrajini da preuzmu odgovornost za svoj život, dodajući da to podrazumeva zakonodavnu, izvršnu i sudsku vlast za Vojvodinu.\nJovanović je na konvenciji stranke u Srpskom narodnom pozorištu u Novom Sadu rekao da se za to pravo ne mogu boriti samo regionalne stranke koje su u potpunosti posvećene samo Vojvodini, već će „Vojvodina biti takva samo kada je takvu prihvate stranke iz Beograda“.\n„Vojvodina nije sama od sebe propala, neko je ovde došao sa jogurtom pre 20 godina“, kazao je on.\nLider LDP-a je rekao da ta stranka podržava predsednika Srbije Borisa Tadića u nameri da potpiše Sporazum o stabilizaciji i pridruživanju sa Evropskom unijom.\n„Ne znam da li Tadić može ili ne može da potpiše SSP, da li sme ili ne sme, ne znam da li je visoka ili skupa cena koju je spreman da plati ili neće da plati, ali znam da predsednik Srbije mora da potpiše taj sporazum“, kazao je Jovanović.\nOn je dodao da ta stranka posle izbora neće po svaku cenu učestvovati u političkoj trgovini kako bi se našla u vlasti.\nJovanović je rekao da LDP ne želi da bude „deo raštimovanog orkestra od Tadića, Čanka, Dinkića i Ljajića do Dačića i Palme“.\n„Na izbore idemo da promenimo sistem i bilo bi bolje našim političkim prijateljima da podršku traže medju gradjanima, a ne od dinamičnog SPS-a ili evropski orijentisanog Arkanovog vojnika“, rekao je Jovanović.\nNa konvenciji LDP-a u Novom Sadu predstavljeni su kandidati te stranke na izborima za Skupštinu Vojvodine 11. maja.\nOsim Jovanovića, govorili su i predsednica Političkog saveta LDP-a Vesna Pešić, nosilac liste za pokrajinnske izbore Milivoj Vrebalov, nekadašnji predsednik pokrajinske vlade Đorđe Đukić i nosilac liste za lokalne izbore u Novom Sadu Nebojša Milenković.


Arhiva vesti 27.10.2017 - Naslovi.net\nVesti online 27.10.2017\nPredsednik Rusije Vladimir Putin učestvovao je juče na vojnim vežbama strateških nuklearnih snaga, saopštio je pres-sekretar Kremlja Dmitrij Peskov. - Tokom vojnih vežbi izvršena je interakcija Strateških raketnih snaga, nuklearnih podmornica… »\nRTS: Putin nadgledao lansiranje četiri "topolja"Mondo: Putin lansirao četiri balističke rakete (video)još 10 povezanih\nPremijerka Ana Brnabić demantovala je danas da su srpske sudije i tužioci na Kosovu i Metohiji imenovani nakon što su položili zakletvu pred predsednikom Kosova. „Evo da imate prave info: naše sudije nisu položile nikakvu zakletvu, već su dali… »\nPravda: Nije šija nego vrat? Brnabić: Srpske sudije se ne kunu pred Albancem (foto)Pravda: Živković: Zna li Vučić tekst zakletve koju su sudije Srbi položili na Kosovu? (video)još 9 povezanih\nAl Jazeera 27.10.2017\nObjavljeni povjerljivi dokumenti otkrivaju planove CIA-e o ubistvu Castra i strahove SSSR-a od raketnog napada SAD-a. Planovi CIA-e o ubistvu Fidela Kastra, strahovi SSSR-a od raketnog napada SAD-a i veze koje je s Rusima imao Li Harvi Osvald, koji je… »\nRTS: Šta su krila obelodanjena dokumenta o ubistvu KenedijaMondo: Šta su krila dokumenta o ubistvu Kenedija?još 10 povezanih


Završen jedanaesti sastanak POSP-a\nčetvrtak, 17. decembar 2015. 12:59\nUsvojena Deklaracija sa preporukama\nJedanaesti sastanak POSP-a kojim su ko-predśedavali predśednik Skupštine Crne Gore Ranko Krivokapić i poslanica Evropskog parlamenta Aneliz Dods (Anneliese Dodds) završen je usvajanjem Zajedničke deklaracije sa preporukama.\nSastanak je obilježila rasprava na temu održivog razvoja i zaštite životne sredine, ali i fiskalne politike, posebno sa aspekta izbjegavanja plaćanja poreza na globalnom i nacionalnom nivou. Tokom diskusije posvećene ekološkim pitanjima, istaknut je značaj rješavanja pitanja zagađenosti vazduha u Pljevljima, ali i ulcinjske Solane, njene vrijednosti, statusa i mogućnosti ne samo kao najvažnijeg staništa ptica, već i mjesta koje ima veliki potencijal za ekonomsku valorizaciju. Govoreći o Solani, predśednik Skupštine Crne Gore Ranko Krivokapić podśetio je na Servantesa, koji je boravio u Ulcinju, te kazao da tamošnja situacija često izgleda kao borba sa vjetrenjačama, jer nijesu kažnjeni oni koji su nezakonito pokušali da prodaju državnu imovinu Solane.\nU toku diskusije o ekonomskim pitanjima, predśednik Skupštine Crne Gore Ranko Krivokapić kazao je da nema ekonomskog napretka bez vladavine prava. Krivokapić je ocijenio da neplaćanje poreza pokazuje da „imamo slabu državu, a moćne vlasnike i pojedince“. Što je tipična balkanska bolest. Posebno je opasno kada neplaćeni porez iznosi više od polovine državnih prihoda, zbog čega država mora da se zadužuje po visokim kamatama. Težinu situacije pokazuje podatak da su kamate u visini socijalnih davanja. Međuzavisnost nedostatka vladavine prava i utaje poreza je očigledna, istakao je Krivokapić, a sazrijevanje države najbolje se ogleda kroz efikasnu borbu protiv korupcije na visokom nivou.Prethodni period je bilježio rast, ali ne dovoljno i održivi razvoj.\nDeklaracija sa jedanaestog sastanka POSP-a, između ostalog, tretira pitanja vladavine prava i izbornog zakonodavstva, temeljnih prava i sloboda, posebno slobode medija, rodne ravnopravnosti i položaja osoba s invaliditetom, ali i ekološka pitanja.\nU deklaraciji je pozdravljeno otvaranje novih poglavlja u pregovaračkom procesu, te pozdravljena činjenica da je Skupština zadržala nivo transparentnosti, a posebno istaknuta potreba da se političke snage uključe u održiv dijalog i konstruktivnu saradnju u Parlamentu.\nNaredni sastanak POSP-a biće održan u Crnoj Gori u prvoj polovini 2016. godine.


STANDARD DOBRE POLJOPRIVREDNE PRAKSE\nKao vodeći svetski standard u oblasti poljoprivrede, priznat u preko 120 zemalja širom sveta, Global GAP predstavlja sistem koji za cilj ima da uspostavi bezbednu i održivu poljoprivrednu proizvodnju.\nPokrivajući sve faze proizvodnje, od pripreme zemljišta do skladištenja, Global GAP istovremeno pomaže poljoprivrednicima da lakše dobiju sertifikat za svoj proizvod i ujedno ih povezuje sa vlasnicima trgovinskih lanaca, omogućavajući im da na taj način lakše plasiraju svoju robu na sve zahtevnijem i konkurentnijem tržištu.\nPosedovanje sertifikata Global GAP jasno pokazuje da je Vaša roba potpuno zdrava, bezbedna i ispravna, što automatski ostvaruje veće poverenje klijenata u Vaše proizvode, a samim tim dolazite u priliku da povećate Vašu proizvodnju i ostvarite veći prihod od prodaje.\nTakođe, ovaj standard podstiče i pomaže poljoprivrednicima da vode računa o zaštiti resursa i životne sredine, odnosno da uspostave odgovornu upotrebu vode, energetsku efikasnost i kontrolu zagađenja.\nGlobalGAP donosi brojne prednosti organizacijama, a između ostalog, sertifikacija ovog standarda omogućava sledeće:\n• Smanjenje rizika od proizvodnje nebezbedne hrane;\n• Lakši plasman robe na tržište i uspostavljanje saradnje sa dobavljačima i trgovinskim lancima;\n• Uspostavljanje efikasnijeg i organizovanijeg poslovanja;\n• Smanjenje troškova usled smanjenja broja inspekcija na gazdinstvu;\n• Usklađivanje svog poslovanja sa zakonskim normama po pitanju bezbednosti hrane i zdravlja radnika;\nBez obzira na to da li ulažete u standard Global GAP da biste unapredili svoje poslovanje ili kao odgovor na zahtev kupaca, uvođenje ovog standarda zahteva dobru pripremu.\nPrilikom uvođenja Global GAP-a, mi Vam stojimo na raspolaganju za upoznavanje sa zahtevima standarda sa ciljem njegove uspešnije primene.\nPrilikom sertifikacije, proizvođači se opredeljuju za jednu od dve opcije:\nOpcija 1: pojedinačna sertifikacija poljoprivrednog proizvođača;\nOpcija 2: grupna sertifikacija udruženja poljoprivrednih proizvođača ("PMO" ili druga kooperativa ili zadruga) koji su uveli GlobalGAP sistem menadžmenta;\nPostupak sertifikacije se sprovodi kroz sledeće korake:\n•\tSertifikacija podrazumeva posetu ocenjivača koji utvrđuje usaglašenost sa zahtevima GlobalGAP-a, predlaže inovativne ideje u pogledu ispunjenja zahteva i predlaže mere za unapređenje.\n•\tSertifikat delom služi za komunikaciju između proizvođača i trgovaca;\n•\tGazdinstva koja proizvode više proizvoda se redovno proveravaju jednom godišnje i eventualno, u retkim slučajevima, moguće su dodatne nenajavljene posete;\n•\tSertifikacija se odnosi na registrovane površine i proizvode individualnog proizvođača (grupe proizvođača, zadruge), a sertifikat važi godinu dana.\nOdržavanje sistema Global GAP se sprovodi redovnim posetama od strane konsultanta, kako bismo bili sigurni da sprovodite zahteve sistema, unapređujete sistem i istovremeno uspostavljate bolji i kvalitetniji način rada na Vašem gazdinstvu. U svakom trenutku, provera Global GAP sertifikata može se izvršiti putem internet baze podataka, preko jedinstvenog Global GAP broja koji se dodeljuje svakom proizvođaču.\nUvedite Global GAP na Vašu farmu ili poljoprivrednu proizvodnju tako što ćete nam poslati Zahtev za ponudu.\nPopunite online formular i pošaljite nam zahtev za ponudu\nMobes Group d.o.o. je preduzeće za pružanje konsultantskih usluga iz oblasti ISO standarda i menadžment tehnika za unapređenje poslovanja.\nPetra Drapšina 56/16 21000 Novi Sad\nTelefon: +381 21 2700 693\nfax: +381 21 2701 342\nmob: +381 63 8950 474\nPrijavite se na našu mailing listu da biste dobili najnovije ponude\nCopyright 2017. All rights reserved. Developed by Superweb


"Ova manifestacija uživa ogroman ugled u regionu i predstavlja priliku da se gostima predstave lepote Vojvodine, posebno mesta kroz koja će karavan proći. Sa sportskog aspekta, trka je veoma značajna jer se na njoj u dva dana osvajaju bodovi za veoma važne liste Evropa tura na osnovu kojih se odredjuju zemlje učesnice Olimpijskih igara u Londonu 2012", izjavio je pomoćnik sekretara za sport i omladinu Vojvodine Janoš Čikoš.\nDirektor trke Nebojša Subić je istakao da je ovakvu manifestaciju veoma teško organizovati bez pomoći i zahvalio je Vladi Vojvodine i predsedniku Bojanu Pajtiću koji su prihvatili pokroviteljstvo.\n"Organizacija je uvek vezana sa troškovima, od smeštaja i ishrane do pratećih službi, i da nam nije ovakvih iskrenih prijatelja biciklizma u političkim i društveno - sportskim organizcaijama ne bismo uspeli da obezbedimo uslove za ovako visok rang trke. Dugujemo posebnu zahvalnost predsedniku regionalne Privredne komore Novog Sada Draganu Lukaču, koji se sa saradnicima u punoj meri uključio i pomogao u pripremi trke i obezbeđivanju UCI ranga", naglasio je Subić.\nOrgazacioni direktor Jadranka Bjelica istakla je ogromnu pomoć Opštine Pećinci sa kojom saradjuju već duže vremena.\n"U predolimpijskoj godini ova trka ima poseban značaj pa nas nije iznenadio veliki broj prijava. Očekujemo najmanje 17 inostranih ekipa iz 11 zemalja i još četiri - pet selekcija iz Srbije. Imamo problem sa obezbeđivanjem radio veze za karavan trke, ali se nadamo da će naši sportski prijatelji iz MUP Srbije, sektor radio veza, uvažiti značaj i nivo trke i pomoći", rekla je Bjelica.\nPrva trka startuje 2. septembra u 13 časova ispred zgrade Vlade Vojvodine u Novom Sadu i staza je duga 158 kilometara, preko Sremske Kamenica, Beočina, Banoštora, Svilaša, Sremske Mitrovice, Rume, Obreža do Pećinaca.\nDruga trka je 3. septembra i takođe će se bodovati za UCI bodove, dok je treći deo "Velika nagrada Subotice“ za Ligu Srbije i održaće se 4. septembra.


Ovo će biti godina za rešavanje loših kredita | Kamatica\nPočetna > vest > Ovo će biti godina za rešavanje loših kredita\nOvo će biti godina za rešavanje loših kredita\nTekst objavljen: 03.03.2015 12:11\nGuverner Narodne banke Srbije Jorgovanka Tabaković izjavila je danas da će ova godina za NBS, Ministarstvo finansija i banke biti ta u kojoj će se rešavati problem visokog udela nenaplativih kredita u Srbiji.\t"Udeo nenaplativih kredita je visok, ali potencijalni gubici su u potpunosti pokriveni", poručila je guvernerka na Kopaonik biznis forumu i dodala da je bankarski sektor likvidan.\nOsnaživanje finansijskog sektora je, kako je kazala, i jedan od bitnih stubova u programu MMF-a.\n"Bilansi banaka će se procenjivati na način kako se to radi u EU, a uz pomoć najboljih revizorskih kuća, a u interesu stabilnosti sistema u Srbiji", rekla je ona.\nGovoreći o reformama, Tabaković je navela da Srbija ima pred sobom samo dva izbora - da uspe ili da uspe.\n"Znamo koje mere bi trebalo da preduzmeno i nemamo prostora da im nalazimo mane", rekla je Tabaković na Kopaonik biznis forumu.ž\nGuverner je rekla da je rukovodstvo NBS u sadašnjem sastavu, uspelo da održi cenovnu i finansijsku stabilnost i da održi inflaciju na niskom i stabilnom nivou.\n"Srbija je ranije bila rekorder po visini inflacije od oko 12 odsto, a danas se inflacija kreće oko donje granice cilja", rekla je Tabaković podsetivši da se Srbija nalazi među onim evropskim zemljama koje imaju nisku inflaciju.\nOna je istakla da centralna banka držu prosečne dnevne oscilacije kursa u toku godine na oko 0,12 odsto, dok su ranije, kako je rekla, dnevne oscilacije kursa bile daleko veće, i "pitanje je kome su išle na korist, a kome na štetu".\nDanas, kazala je, jedini interes je finansijska stabilnost države.\nnbs ministarstvo finansija banke nenaplativi krediti